Det er vigtigt at kende energiindholdet i det foder vi giver hesten : Når hesten får mere energi end den bruger bliver den fed og får den for lidt energi bliver den mager. Sådan er det også med mennesker og andre dyr. I de fleste lande har man vedtaget officielle enheder for energi i foderet. På grund af forskellige traditioner er de officielle enheder forskellige, og EU har ingen fælles standard for hvordan energien i fodret til heste skal opgives. Dette skaber ofte problemer når kraftfoderblandinger fra England eller Tyskland markedsføres for eksempel i Skandinavien eller i Frankrig, eftersom man benytter andre energienheder end i produktionslandet.