<p><img src="images-joomla/stories/seasons/grovfoder.jpg" alt="grovfoder" width="314" height="133" /> <img src="images-joomla/stories/seasons/ensilage.jpg" alt="ensilage" width="200" height="133" /><br /><br />Sommeren er over og det er tid for å planlegge fôringen for kommende vinter. I Norge har vekslende sommervær og stedvis svært mye nedbør gjort det vanskelig å produsere grovfôr av beste kvalitet. Dette gjør at det er særlig viktig å kjenne til fôrets næringsverdi, slik at man kan kompensere for mangler ved fôret eller generelt svak kvalitet gjennom egnede tilskudd. Fôranalysene er et nødvendig hjelpemiddel for de som produserer grovfôret selv. Alle som kjøper inn grovfôr direkte fra produsent bør stille krav om fôranalyse på større partier av høy eller ensilasje. Kvalitetsleverandører bør på selvstendig grunnlag sørge for slike analyser, som i dag er forholdsvis rimelige, og som gir grunnlag for rett prising av godt grovfôr.</p>
<p>PC-Horse er til god hjelp når vi har analysert grovfôret. I programmet går det raskt å legge inn egne næringsstoffanalyser. Pålitelige næringsverdier er en betingelse for at fôrplanene skal bli korrekte, og at hesten får de næringsstoffene som den skal ha.</p>
<p><a href="index.php?option=com_content&amp;view=article&amp;id=204:skapa-eget-foder&amp;catid=48:foderlistor&amp;Itemid=309">Les mer om hvordan kan bruke dine egne fôr i PC-Horse</a></p>
<p>De vanligste fôranalysene inneholder verdier for energi (Fôrenheter), fordøyelig råprotein og kanskje noen mineraler. Vi anbefaler at du velger et utgangsfôr som er mest mulig likt det egne fôret du skal legge inn. PC-Horse fyller da automatisk inn alle standardanalysene for denne typen fôr. Deretter erstatter du standardanalyseverdiene med de verdiene som er oppgitt på analysebeviset.</p>
<p>Dersom det er et ensilert fôr (rundballer, firkantballer) er det viktig å oppgi tørrstoffinnholdet. Dette tallet sier hvor mye vann det er i fôret. Lavt tørrstoffinnhold betyr fuktig (vannrikt) fôr. Et godt tips er å starte med å legge inn tørrstoffinnholdet (i prosent) før du legger inn de andre analysene. Du må klikke på "per kg tørrstoff" under Analyseverdier. Etter at du har lagt inn tørrstoffverdien kan du velge å legge inn de andre analyseverdiene per kg fôr eller per kg tørrstoff. Du finner vanligvis begge oppgitt på analysebeviset. Det er viktig at du får dette riktig, ellers vil fôrplanene du beregner kunne bli feil.</p>
<p><em>This article was originally written by Dr. Day Austbø.</em><br /> <em>Copyright: PC-Horse International - Norway 2012.</em><br /> <em>Feel free to use and publish the material. Please indicate the source and author.</em></p>