<p>NRC antaa yhtälöt kalsiumin (Ca), fosforin (P), magnesiumin (Mg) ja kaliumin (K) tarpeiden laskemiseen. Hevosen ruokinnassa yleisesti käytettävät karkea- ja väkirehut sisältävät riittävästi kaliumia estämään puutoksen muodostumisen. Lisäsimme kuitenkin vuonna 2012 kaliumin PC-Horsen ravintoainelistalle, sillä kalium on tärkeä kationi laskettaessa rehustuksen kationi-anionitasapainoa. </p>
<p>Ylläpitoon tarvittavat kivennäisaineiden tarpeet pohjautuvat yleensä endogeeniseen hävikkiin ja kyseisen ravintoaineen imeytymiseen. Valmennettavan hevosen kivennäistarve on suhteessa energiantarpeeseen. Lisäksi nuorille hevosille laskuyhtälöön lisätään tarve kasvua (kg) varten.</p>