<p><img src="images/K.jpg" alt="" /></p>
<p>Kalium (K) on tärkein solunsisäinen kationi. Se osallistuu happo/emästasapainon ja osmoottisen paineen ylläpitämiseen. Se on myös osa useita glykolyysiin ja oksidatiiviseen fosforylaatioon osallistuvia entsyymejä. Elimistön kaliumista 90 % on solunsisäisesti lihaksissa ja sisäelimissä.</p>
<p>Yleisimmät karkearehut sisältävät kaliumia 1.5 - 2.5 % kuiva-aineessa, mikä vastaa 15 - 25 grammaa/kg kuiva-ainetta. Viljan kaliumpitoisuus on matalampi, 0.3 - 0.6 % kuiva-aineessa. Hevonen saa riittävästi kaliumia, kun rehustus sisältää normaalin määrän karkearehua. Laskettaessa kaliumin tarvetta huomioidaan imeytyvyydeksi 50 %.</p>