Det er viktig å kjenne energiinnholdet i fôret vi gir hestene våre: Når hesten får mer energi en den bruker blir den feit, og får den for lite energi magrer den av. Slik er det også med folk og andre dyr. I de fleste land har man vedtatt offisielle enheter for energi i fôr. På grunn av ulike tradisjoner er de offisielle enhetene forskjellige, og EU har ingen felles standard for hvordan energien i fôret til hester skal oppgis. Dette skaper ofte problemer når kraftforblandinger fra England eller Tyskland markedsføres for eksempel i Skandinavia eller i Frankrike, siden man benytter andre energienheter enn i produksjonslandet.