<p>Vår og tidlig sommer er en viktig tid for avlshoppene. I løpet av denne perioden går de fra å være høydrektige til etter følling å bli lakterende (melkeproduserende). I samme periode skal de også bedekkes på nytt og forhåpentligvis bli drektige. Dette stiller store krav til fôringen om resultatene skal bli som best, det vil si et stort friskt føll og en avlshoppe som melker godt og blir drektig igjen ved bedekking.<br />Næringsbehovene endrer seg gjennom de ulike fasene av livet til en avlshoppe. Før første bedekking vil hoppa sitt næringsbehov være lik vedlikeholdsbehovet dersom den ikke trenes eller er i annen aktivitet. Når hoppa er blitt drektig øker næringsbehovet lite de første 7 månedene av drektighetstiden på grunn av at fostertilveksten i denne perioden er relativt liten. Men i siste tredjedel av drektighetstida vokser fosteret mye og næringsbehovet øker gradvis fra 8. til 11. drektighetsmåned (like før følling). Dette betyr at energibehovet siste tida før følling er rundt 30 prosent høyere enn til vedlikehold. På samme måte vil behovene for andre næringsstoffer øke. Behovene for protein, kalsium og fosfor vil f.eks øke 75 til 85 prosent over vedlikeholdsbehovet.</p>
<p><img alt="misstheboatmedfoal" src="images-joomla/stories/seasons/misstheboatmedfoal.jpg" height="413" width="550" /></p>
<p><em>Foto:</em> <span style="background-color: #ffffff; font-size: 13px;"><em><strong>Miss The Boat </strong><span style="font-size: 12px;">har vunnit </span><strong>6 Listed Race</strong><span style="font-size: 12px;">, samt varit placerad (2 eller 3a) i bl a Shaisa Elitelöp, Peugot Elitelöp, </span></em></span><em>Morten &amp; Thorvald Klaveness` Minnelöp&nbsp;<strong>(L), </strong><strong>V</strong><strong>alley Chapel Memorial </strong><strong>(L), </strong>Semb Hovedgård Hoppelöp&nbsp;<strong>(L)</strong>. Sitt sista lopp gick Miss The Boat i Stockholm Cup International&nbsp;<strong>(Gr3)</strong> på Täby Galopp den 9 sept 2007. Därefter gick hon till avel efter en fantastiskt fin tävlingskarriär. Ägs idag av HorseNature KB som konsekvent använder PC-Horse för att göra foderstater i uppfödningen av fullblodshästar till galoppen.<br /></em></p>
<p><br />Etter følling starter melkeproduksjonen og den vil være på topp etter 3-4 uker. En hoppe i topplaktasjon melker ca 3 liter per 100 kg kroppsvekt. Dette er en betydelig produksjon som øker næringsbehovet til hoppa ytterligere. Sammenlignet med vedlikeholdsbehovet har nå behovet for energi blitt dobbelt så høyt, og behovene for protein, kalsium og fosfor har økt til nesten det tredobbelte. Det er lett å forstå at dette setter krav til sammensettingen av fôrrasjonen.<br />Etter følling må vi ikke bare ta hensyn til at hoppa skal produsere melk til føllet, den skal også ha overskudd til å komme i normal brunst allerede etter omtrent 9 dager (føllbrunst) og deretter etter 30 dager (månedsbrunsten). Det vil si at kort tid etter at hoppa har føllet skal den igjen være klar for bedekking. Dersom alt har gått fint i føllingen og hoppa er i god form kan vi bedekke igjen alt etter 9 til 11 dager. Har det vært problemer, f.eks med å få ut etterbyrden, bør vi heller vente til månedsbrunsten etter 30 dager.<br />Fruktbarhet påvirkes av ernæringsstatus. Dersom hoppa er tynn eller får for svak fôring etter følling vil dette påvirke ikke bare brunstsyklus, men også hoppa sin evne til å holde på et befruktet egg og utvikle et foster. Det er derfor svært viktig å fôre riktig i siste del av drektigheten og etter følling. Dette stiller også krav til fôringen på hingstestasjoner når hopper med føll blir oppstallet for bedekking. Her er det også viktig å ta hensyn til miljøet, da det ofte er mange hopper fra ulike eiere som kommer til hingstestasjonen. Særlig hopper med føll kan lett bli stresset og redde for føllet sitt. Stress er negativt for brunst og fruktbarhet og man må legge vekt på å skape et best mulig miljø for hoppene. Dersom de kan gå ute på gode beiter vil dette være det aller beste.<br />Når hoppa og føllet er sluppet på beite for sommeren regner vi med at beitegraset vil dekke næringsbehovet. Det er imidlertid svært viktig å følge godt med i beitetida. Er hestene i passe hold? Begynner det å bli lite gras? Avlshoppa og føllet har stort næringsbehov og må få de beste beitene. I beitetida skal hestene ha tilgang til saltstein, gjerne en som har tilsatt ekstra mineraler.<br />Hoppa sitt næringsbehov endrer seg nye gjennom drektighetstida og etter følling. For å sikre en god ernæringsstatus for avlshoppa gjennom hele året vil PC-Horse være til stor hjelp. Når du legger inn bedekkingsdato vil PC-Horse hele tiden holde orden på hvor langt hoppa er kommet i drektigheten og beregne næringsbehovet etter dette. Etter følling omdefinerer du hoppa fra drektig til lakterende og legger inn føllingsdatoen. Da vil PC-Horse beregne næringsbehovet ut fra hoppa sin beregnede melkeproduksjon ved aktuelt tidspunkt. Det er da også tatt hensyn til at hoppa skal komme i ny brunst og kunne bli drektig igjen.</p>