Avlshopper som ikke er lakterende (melker) har i første del av drektighetstida ikke vesentlig høyere proteinbehov enn til vedlikehold. Det er imidlertid vist at rasjonens proteininnhold påvirker hoppenes progesteronverdier, og dermed kan påvirke fruktbarheten (Holtan og Holt,1983). Da 60 til 65 prosent av fosterutviklingen skjer i løpet av de siste 90 dager av drektighetstida øker proteinbehovet i denne perioden.