<p><strong>Når ungheste sættes i træning er det vigtigt at sikre at de får tilstrækkelig med calcium</strong></p>
<p>Det er almindeligt at sætte unghestene i træning om efteråret efter afslutning af græsningssæson. Trav og galopheste vil da oftest være ca 18 måneder gamle, mens rideheste typisk år vil være et år ældre. I løbet af sommeren har unghestene haft gode dage med fri adgang til adgang til græs. De har også gået ude hele døgnet og været i fuld aktivitet.</p>
<p>Om efteråret opstaldes mange ungheste i en boks i stalden suppleret med nogle timer dagligt i luftefolden samtidigt med, at træningen nu påbegyndes. Unghestene skal nu over på en foderplan som afviger væsentlig fra sommerens græs .</p>
<p>Jævn aktivitet, som unghestene har når de går på græs, har i flere undersøgelser vist sig, at være gunstigt for udviklingen af et stærkt skelet. Meget aktivitet stimulerer til øget mineralisering af knoglerne som belastes . Dette kan undersøges ved hjælp af røntgenteknikker, hvor man på billederne kan måle tætheden i knoglen, sædvanligvis piben på et forben(MC3).<br /><br /><img alt="x-rayhovcalium" src="images-joomla/stories/seasons/x-rayhovcalium.jpg" height="343" width="550" /><br /><br />I løbet af en afgræsningsperiode med meget aktivitet vil tætheden i pibeknoglen øges og dermed også knoglens styrke. Hvis unghestene efter afslutningen af afgræsnings sæsonen sættes på boks og kun motioneres let eller går i luftefold vil knogletætheden kunne aftage igen. Vi risikerer dermed at den gode effekt af sommergræsningen går tabt. For at undgå dette er det vigtigt, at unghestene har mest muligt aktivitet og træningen bør planlægges sådan at der minimum et par gange om ugen lægges korte sprinter ind i træningen, sådan at knoglerne bliver belastet. Rolig træning i skridt og trav er ikke nok til at stimulere til en øget mineralisering af knoglerne.</p>
<p>Når vi snakker om mineralisering af knogler er det særligt calcium som er vigtig. Dette betyder at når vi starter systematisk træning af en unghest vil det være afgørende for dens udvikling, at den får tilført nok calcium. Havre, byg, hvede og majs er alle kornarter som næsten ikke indeholder noget calcium (0,3 til 0,6 gram pr kg). I grovfoder som hø og wrap vil indholdet af calcium kunne variere relativt meget, typisk mellem 1,5 til 4 gram regnet pr kg tørt foder (pr kg tørstof).</p>
<p>Fosfor er også viktig for knogledannelsen da dette sammen med calcium danner mineralkrystallerne som giver knoglelstyrken. Behovet for fosfor er ca halvdelen af behovet for calcium. Korn som næsten ikke indeholder calcium indeholder derimod relativt meget fosfor (3-5 gram pr kg). Grovfoder som hø og wrap vil indeholde ca 2 gram fosfor pr kg tørstof men også dette kan variere en del, så grovfoderanalysen vil være vigtig også med hensyn til beregningen af hestens tilførsel af fosfor.</p>
<p>Ungheste i træning vil oftest få en del korn eller kraftfoder. Det er derfor sjældent vi ser mangel på fosfor til disse heste, men det kan forekomme.<br />I kraftfoderblandinger til ungheste og til heste i træning vil calciumindholdet kunne være mellem 8 og 18 gram per kg. Calciumindholdet vil være opgivet på fodersækken, men er ofte angivet i procent. Det betyder at et calciumindhold på f.eks 1,2% svarer til 12 gram calcium per kg.</p>
<p>Som et eksempel kan vi tage en unghest af almindelig stor race (ridehest, travhest, fuldblod) og sætter den i træning ved 1∏ års alderen. For at sikre at denne unghest gennem træningen opbygger stærke knogler i benene, må vi sørge for at den dagligt gennem foderrationen får tilført 45 til 50 gram calcium. Hvis vi giver unghesten 7 kg hø som indeholder 2 gram calcium pr kg vil dette tilføre totalt 14 gram calcium. Vi mangler da stadig ca 30 gram calcium. Dette må dækkes enten ved tilførsel af en kraftfoderblanding eller ved at give calcium tilskud.</p>
<p>Vi ser af eksempelet at det er vigtigt at kende indholdet af calcium både i grovfoderet (foderanalyse!) og i kraftfoderet. Når du bruger PC-Horse vil unghestens calciumbehov blive beregnet ud fra de oplysninger du giver om hestens type, alder og træningsmængde. Dette betyder at du kan sammensætte en foderration som dækker behovet ikke bare for calcium, men for alle vigtige næringsstoffer. Hvis du har en grovfoderanalyse vil du kunne lægge denne ind i PC-Horse og dermed øge sikkerheden for at beregningen af rationens næringsindhold.</p>