<p style="text-align: right;"><a href="index.php?option=com_content&amp;view=article&amp;id=3880:poll-nb&amp;catid=619:topics-feedback&amp;lang=nb-NO"><span style="color: #ff0000;"><strong>Vennligst kommentere denne artikkelen</strong></span></a></p>
<p><strong>På denne tid av året er mange avlshopper i de siste månedene av drektighetstida. Dette betyr at fosteret nå øker sin tilvekst og dermed krever mer næring for å utvikles optimalt. Da det er hoppa som skal levere alle næringsstoffer til fosteret må hoppa sin fôrrasjon tilpasses det økte næringsbehovet.</strong></p>
<p><img src="images-joomla/stories/seasons/mare-pregnant.jpg" alt="mare pregnant" style="display: block; margin-left: auto; margin-right: auto;" /></p>
<p><strong>Fosterets vekst</strong><br />I de første 7 månedene av drektighetstida vokser hestefosteret relativt lite. I løpet av denne perioden når det bare ca 20% av fødselsvekta. Dette betyr at hoppa sitt næringsbehov i denne perioden endres lite i forhold til vedlikeholdsbehovet. I de siste 3 – 4 månedene av drektighetstida vil imidlertid fosterets tilvekst øke betydelig. Bare i siste måned før følling vil fosteret legge på seg 30% av sin fødselsvekt. Kroppsvekta av et nyfødt føll er omtrent 10% av normal kroppsvekt for hoppa. Dette betyr av et føll er relativt stort ved fødsel i forhold til mora sin størrelse.</p>
<p><strong>Næringsbehov til drektighet</strong><br />Alle næringsstoff som trengs for å produsere et føll (muskler, skjelett, hover, pels mm) må leveres til fosteret fra hoppa sitt blod. For at ikke hoppa skal måtte tære på sine egne kroppsreserver må vi sørge for at fôringen er tilpasset det økte næringsbehovet hoppa har i denne perioden. Kroppen til et nyfødt føll består for en stor del av protein (muskler), mineraler (skjelett) og vann. I siste drektighetsmåned er hoppa sitt næringsbehov økt betydelig. I forhold til vedlikeholdsbehovet trenger hoppa nå 30% mer energi (FEh), 75% mer protein og rundt 80% mer kalsium og fosfor.</p>
<p><img src="images-joomla/stories/seasons/47dia_mars2016.png" alt="47dia mars2016" width="500" height="208" style="display: block; margin-left: auto; margin-right: auto;" /></p>
<p><strong>Kvalitets kontroll</strong><br />Normalt vil rasjonen til avlshoppa bestå av mer enn 2/3 grovfôr. Dette betyr at å kjenne næringsinnholdet i grovfôret på stallen er svært viktig. Å ha grovfôr som er analysert for i hvert fall energi (FEh), fordøyelig råprotein, kalsium og fosfor må kunne regnes som en del av kvalitets kontrollen av ditt hesteoppdrett. Spesielt når det gjelder innhold av protein og kalsium kan grovfôret variere betydelig, og innholdet av disse næringsstoffene kan ikke vurderes ut fra en visuell bedømmelse (ved å se på fôret). Det er derfor nødvendig med en fôranalyse, og at verdiene fra fôranalysen blir brukt når du setter opp dine fôrplaner slik at fôringen kan dekke hoppa sitt behov.<br />Dersom du har grovfôranalyse vil PC-Horse være til stor hjelp da analysesvar fra Eurofins leveres med en datalesbar fil (xml-fil) som kan leses automatisk direkte inn i programmets fôrliste. Dermed kan du sette opp fôrplaner der dine fôranalyser er tatt med i beregningene.</p>
<p><strong>Tiden rundt følling</strong><br />Det er svært viktig at hoppa er i god kondisjon ved følling. Dette er ikke bare av betydning for melkeproduksjonen etter følling, men også for hoppa sin fruktbarhet. Hoppene vil normalt bli paret igjen i løpet av føllbrunsten (9-11 dager etter følling) eller ved månedsbrunsten (ca 30 dager etter følling). For at sjansene for ny drektighet skal være best mulig må hoppene være i god kondisjon og i ernæringsmessig balanse.</p>
<p><strong>PC-Horse</strong><br />Når du legger inn hoppa sin bedekkingsdato og til slutt hoppa sin føllingsdato vil PC-Horse programmet alltid vite hvilken drektighetsmåned hoppa er i, eller hvor lenge det er siden den føllet. På denne måten vil programmet til enhver tid kunne beregne hoppa sitt næringsbehov ut fra dens reproduktive status.</p>
<p style="text-align: right;"><a href="index.php?option=com_content&amp;view=article&amp;id=3880:poll-nb&amp;catid=619:topics-feedback&amp;lang=nb-NO"><span style="color: #ff0000;"><strong>Vennligst kommentere denne artikkelen</strong></span></a></p>
<p style="margin-top: 0.1pt; margin-right: 0cm; margin-bottom: 0.1pt;"><em>This article was originally written by Dr. Day Austbø.</em><br /><em>Copyright: PC-Horse International - Norway 2016</em><br /><em>Feel free to use and publish the material. Please indicate the source and author.</em></p>