<p><span style="font-family: Calibri; font-size: 10pt;">Det er grovfôret som gir hesten det meste av næringsstoffene den trenger. I motsetning til kraftfôr og tilskuddsfôr, som har detaljerte innholdsbeskrivelser på pakningen, er det krevende å skaffe eksakt informasjon om næringsinnholdet i høy og høysilasje som du kjøper fra lokale grovfôrprodusenter. Kvalitetsbevisste produsenter leverer nå analysebevis sammen med fôret. Dersom fôret ikke er analysert, bør du ved kjøp av større partier be om at produsenten skaffer en fersk analyse, eller ta en analyse selv. </span></p>
<p><span style="font-family: Calibri; font-size: 10pt;">Erfaringsmessig har det vært krevende å bruke opplysningene fra analysebevis i egen fôrplanlegging. Det er derfor nå utviklet en enkel dataløsning som overfører analyseverdiene til fôrplanleggingsprogrammet PC-Horse. <br /> </span></p>
<p><span style="font-family: Calibri; font-size: 10pt;"><img style="vertical-align: middle;" alt="Eurofinsanalys till PC-Horse 500px" src="images-joomla/stories/pchimages/Eurofinsanalys%20till%20PC-Horse_500px.png" height="341" width="500" /></span></p>
<p><span style="font-size: 12pt; font-family: Calibri;"><span style="font-size: 10pt;">Fra sommeren 2013 kan alle som bestiller sin grovfôranalyse hos Eurofins få sitt analysebevis både som papirutskrift og som en datafil som er <i>direkte lesbar</i> i PC-Horse. Dermed slipper du å skrive inn alle verdiene fra papirutskriften. Du trenger ikke bekymre deg for vanskelige enheter eller om noen verdier skulle bli feil - alt legges inn med verdier du kan bruke direkte for å lage fôrplan til din egen hest. Programmet kan, hvis du ønsker det, komplettere dine egne analyser av energi, protein og andre næringsstoffer med verdier fra programmets standardfôr. Enklere og sikrere kan det ikke bli å gi din hest det grovfôret den trenger i dagsrasjonen for å ha det godt og yte maksimalt. </span><br /> </span></p>