<p><span style="font-size: 9pt; line-height: 150%; font-family: Arial; color: #646464;">Vitamin D har en nøkkelrolle i reguleringen av kalsium og fosforinnholdet i kroppen ved å kontrollere absorpsjonen av disse mineralene fra tarmen. Ved mangel på vitamin D vil unge hester absorbere for lite kalsium og fosfor til å bygge sterke knokler, selv om rasjonen inneholder tilstrekkelige mengder av mineralene. Vi får da utviklet sykdommen rakitt. I tillegg til virkningene på mineralomsetningen og skjelettet, vet vi nå at vitamin D har betyning for normale funksjoner i immunsystemet og i en rekke andre celletyper. Vitamin D utgjør sammen med A og E de fettløselige vitaminene. Kroppens fettvev kan lagre vitamin D for flere måneders forbruk. </span></p>
<p style="line-height: 150%;"><span style="font-size: 9pt; line-height: 150%; font-family: Arial; color: #646464;"><img src="images-joomla/stories/seasons/d3horse550.jpg" alt="d3horse550" width="550" height="413" /></span></p>
<p style="line-height: 150%;"><span style="font-size: 9pt; line-height: 150%; font-family: Arial; color: #646464;">I planter dannes Vitamin D<sub>2 </sub> (ergocalciferol), og i dyr Vitamin D<sub>3</sub> (cholecalciferol). Begge formene av vitamin D er virksomme hos pattedyr, og vi bruker derfor fellesbetegnelsen «Vitamin D». Ved påvirkning av sollys dannes vitamin D<sub>3</sub> i huden. Hester som er mye ute vil derfor ha rikelig av vitaminet i sommerhalvåret. Siden vitaminet lagres i fettvev kan hestene etter en beitesommer ha lagre av vitaminet som dekker behovet i flere måneder. I områder med lang vinter og lite sollys (Nord Europa, Skandinavia) er det spesielt viktig at behovet for vitamin D sikres gjennom vinteren. Vitamin D omdannes til den biologisk aktive formen 1,25 (OH)<sub>2</sub> D gjennom flere trinn før det har sine virkninger i kroppen.</span></p>
<p style="line-height: 150%;"><span style="font-size: 9pt; line-height: 150%; font-family: Arial; color: #646464;">Mengden av vitamin D uttrykkes vanligvis i internasjonale enheter (IU). En internasjonal enhet tilsvarer 25 nanogram av vitaminet. NRC 2007 definerer et minimumsbehov for vitamin D på 6,6 IU per kg kroppsvekt for alle voksne hester uavhengig av trening, drektighet eller laktasjon. Til unghester er behovet satt høyere. Ved alder 0-6 måneder anbefales 22,2 IU per kg kroppsvekt. Behovet avtar trinnvis med alderen til 13,7 IU per kg kroppsvekt ved 19-24 måneder. Det er viktig å være klar over at disse beregningene angir minimumsbehovene for vitamin D. I PC-Horse har vi derfor økt behovene med ca 20% for å ha en sikkerhetsmargin blant annet i situasjoner der hesten får lite sollys.</span></p>
<p style="line-height: 150%;"><span style="font-size: 9pt; line-height: 150%; font-family: Arial; color: #646464;">De vanligste naturlige fôrtypene vi gir hesten inneholder relativt lite vitamin D. Et unntak er soltørket høy som inneholder rundt 1000 IU vitamin D per kg. I fortørket høysilasje med tørrstoff over 60% kan vi gjennomsnittlig regne med et D-vitamin innhold på 500-800 IU per kg tørrstoff. Verdiene er imidlertid variable, og påvirkes av været i tørkeperioden, antall ganger graset ble snudd under tørkingen og hvor lenge det ble tørket. Innholdet av vitamin D i høy og høysilasje avtar ved lagring. </span></p>
<p style="line-height: 150%;"><span style="font-size: 9pt; line-height: 150%; font-family: Arial; color: #646464;">De aller fleste kraftfôrblandinger til hest er tilsatt vitamin D<sub>3</sub>, vanligvis i mengder rundt 800-1200 IU per kg. Mange tilskuddsfôr inneholder vitamin D<sub>3</sub>, og her kan mengdene variere mye. Vitamin D er toksisk i store mengder, og kan gi alvorlige forstyrrelser i mineralstoffskiftet. I PC-Horse programmet får du en advarsel når inntaket av vitamin D er klart større enn det hesten har behov for. Vanligvis tar det lang tid (måneder) med for stort inntak før symptomer på forgiftning viser deg. </span></p>
<p style="margin-top: 0.1pt; margin-right: 0cm; margin-bottom: 0.1pt;"><em>This article was originally written by Dr. Day Austbø.</em><br /> <em>Copyright: PC-Horse International - Norway 2012.</em><br /> <em>Feel free to use and publish the material. Please indicate the source and author.</em></p>