Alle dyr trenger mineraler. Takket være snart 100 års ernæringsforskning vet vi mye om hvilke mengder hesten trenger av det enkelte mineral - enten det er natrium (i salt), kalium eller jod. Vi vet at det er sjelden hesten mangler kalium, siden plantekost er rikt på dette mineralet. Natrium, derimot, er det lite av i forhold til de mengdene dyreorganismen trenger. Dette forklarer at vi må gi salttilskudd, men ikke kaliumtilskudd. Natrium og kalium opptrer som positive ioner i fôret (kationer), dvs. at de har elektrisk ladning. Siden fôret som helhet ikke er elektrisk ladet, følges kationene alltid av en tilsvarende mengde negative ioner (anioner).
<p>Selv om de absolutte mengdene av natrium, kalium, klor og svovel er viktige, påvirkes også hestens stoffskifte av balansen mellom ionene. Særlig for sportshest kan det være grunn til å passe på at rasjonen ikke har en ubalanse virker surgjørende. Hos hester som får store kraftfôrrasjoner og ekstra tilskudd av mineraler kan dette skje., og danner bakgrunnen for den økende interessen i hestemiljøet for kation-anion balansen i fôrrasjonene, og for PC-Horse brukerne skal kunne beregne kation-anionbalanser på fôr og rasjoner i neste versjon av programmet.</p>
<p>Kation-anion balansen benevnes oftest DCAB (dietary cation-anion balance) eller CAB, og beregnes som summen av de positive ladete mineralene natrium og kalium (Na + K) minus summen av de negativt ladete mineralene klor og svovel (Cl + S). Enheten som brukes er milliekvivalenter (mEq). Det er viktig å merke seg at kation-anion balansen ikke er et næringsstoff slik som kalium eller klor, men <b>et beregnet tall</b> som karakteriserer fôret eller rasjonen.</p>
<p>Med overvekt av natrium og kalium (kationer) i forhold til klor og svovel (anioner) i rasjonen vil DCAB bli positiv og gi en basisk (alkalisk) virkning i kroppen, slik at blodets pH-verdi øker svakt. En overvekt av klor og svovel i forhold til natrium og kalium vil ha en surgjørende effekt i kroppen, og blodets pH-verdi synker svakt.</p>
<p><img alt="DCAB-scale" src="images-joomla/stories/seasons/DCAB-scale.png" height="174" width="145" /> <img alt="DCAB-BALANS" src="images-joomla/stories/seasons/DCAB-BALANS.jpg" height="174" width="139" /></p>
<p>DCAB-verdien for vanlige grovfôr til hest er i området +250 til +450 mEq per kilo tørrstoff. I havre er verdien rundt +30 og i bygg +40 til +50 mEq per kg tørrstoff. Vi ser dermed at grovfôr har betydelig mer positiv DCAB enn korn. I kraftfôrblandinger varierer DCAB mye avhengig av råvarene som inngår i blandingen og hvilke mineraltilsettinger som er brukt. I vanlig salt er DCAB 0: vi har like mange ekvivalenter natrium og klor!</p>
<p>Vi ser fra det foregående at rasjoner med mye grovfôr stort sett vil ha en positiv DCAB. Med økende andel kraftfôr vil DCAB verdien i rasjonen bli lavere. DCAB kan oppgis per kg tørrstoff i det enkelte fôr, som en sum for hele fôrrasjonen eller per kg kroppsvekt hos hesten.</p>
<p>En fôrrasjon med bare høy (8 kg/dag) til en 500 kg hest på vedlikehold vil typisk ha en DCAB på rundt +2500 mEq. Dette tilsvarer 5 mEq per kg kroppsvekt.</p>
<p>Dersom vi tenker oss at hesten er i trening og endrer rasjonen til 6 kg høy pluss 3,5 kg havre vil DCAB i rasjonen endres til +2000 mEq, eller +4 mEq per kg kroppsvekt. Mineraltilskudd vil kunne endre disse verdiene vesentlig sterkere, men det er viktig å huske på at tilskudd av vanlig salt ikke påvirker kation-anion balansen.</p>
<p>Det er kompliserte fysiologiske forhold som ligger bak virkningene av fôrets kation-anion balanse. I PC-Horse programmet kan du finne ut mer!</p>
<p>&nbsp;</p>
<p><em>This article was originally written by Dr. Day Austbø.</em><br /><em> Copyright: PC-Horse International - Norway 2012.</em><br /> <em>Feel free to use and publish the material. Please indicate the source and author.</em></p>