<p><span style="font-size: 10pt; line-height: 115%;"><img src="images-joomla/stories/seasons/1112splash150.jpg" /></span></p>
<p><span style="font-size: 10pt; line-height: 115%;">Mange heste som kommer ind fra en god sommergræsning er alt for fede. Dette fører til at hestene i realiteten må gå på «slankekur» til langt ud på vinteren for at komme i passende huld. Hvordan tager vi højde for det ved foderplanlægningen? </span></p>
<p><span style="font-size: 10pt; line-height: 115%;">Den foderration vi giver til de heste som skal have reduceret fedtdepoterne skal indeholde mindre energi end det hesten ville have fået tildelt, hvis den var i normalt huld. Samtidig har kroppen behov for de normale mængder af alle de andre nødvendige næringsstoffer. Hvis der er tale om en voksen hest på vedligeholdelsesniveau (en hest som ikke trænes) har vi i PC-Horse mulighed for ,at justere hestens energibehov uden at det påvirke det daglige behov for de andre næringsstoffer. </span></p>
<p><span style="font-size: 10pt; line-height: 115%;"><img alt="45 fathorse" src="images-joomla/stories/45-images/45%20fathorse.png" height="559" width="550" /></span></p>
<p><span style="font-size: 10pt; line-height: 115%;">Under fanebladet ”Vægtdata” opgives hestens kropsvægt. Her skal du indtaste hestens normale kropsvægt, det vil sige den kropsvægt hesten bør have når den er i ønsket huld. Yderligere har PC-Horse et valg for ”Korrektion af hestens kropsvægt”. Ved hjælp af denne funktion kan beregningen af hestens energibehov justeres op eller ned, ud fra hestens huld. Hvis du har en hest som er for fed bør du reducere energibehovet med f. eks. 10 – 20 procent. Ved denne korrektion er det kun hestens energibehov som påvirkes, mens behovet for protein, mineraler og vitaminer holdes uændret. Når foderplanen beregnes får du dermed en ration som vil slanke hesten uden at den får for lidt af de andre næringsstoffer. Husk at du må stille «Korrektion af hestens kropsvægt» tilbage til normalen (0) når hesten har fået det ønskede huld, for at den ikke skal miste for meget fedt.</span></p>
<p><span style="font-size: 10pt; line-height: 115%;">For voksne heste i træning kan du bruge den samme funktion som for heste på vedligehold, men du kan også korrigere i træningsmængden. Hvis du opgiver en lavere træningsintensitet end hesten reelt har, bliver det beregnede energibehov tilsvarende reduceret. Samtidig bliver behovet for protein, mineraler og vitaminer også reduceret. Hvis du mener, at træningsmængden er sat rigtigt vil det derfor være bedre at korrigere beregningen af energibehovet til fede heste ved hjælp af funktionen ”Korrektion af kropsvægt”. Dette valg kan også anvendes til drægtige hopper. Her er det nødvendig med en hvis forsigtighed. Pas på at ændringerne i huldet ikke bliver for hurtige eller for store. Avlshopperne har brug for lidt ekstra fedt på kroppen når follingen nærmer sig og fedtdepoter er med til at skabe en god mælkeproduktion. </span></p>