<hr />
<p><em>Artikkelen er skrevet av Dr. Dag Austbø ved Norges miljø- og biovitenskaplige universitet. Dr. Austbø og Dr. Knut Hove er to av nøkkelpersonene bak utviklingen av PC-Horse. Deres faglige arbeid og internasjonale nettverk bidrar til at programmets innhold &nbsp;og beregningsmodeller bygger på etablerte vitenskaplige data.</em></p>
<hr />
<p>Sommer er beitetid og vi må følge med hvordan hestene har det og hvordan beitets grasmengde og kvalitet er egnet til hestene. Det ideelle er at beitet er av en slik kvalitet at det dekker hestenes næringsbehov. Dårlige beiter vil gi tynne hester, mens for gode beiter vil gi feite hester. Det siste er oftest problemet for mange.<br />Når hestene går på beite vil de kunne beite effektivt rundt 15-17 timer i døgnet. Dette betyr at hestene beiter stort sett hele døgnet avbrutt av kortere eller lengre pauser. I varme perioder har de lengst pauser midt på dagen og beiter mest effektivt om kvelden, natten og i morgentimene.</p>
<p><img alt="bete3" src="images-joomla/stories/seasons/bete3.jpg" height="413" width="550" /><br /><br /><strong>Hvor mye spiser hesten på beite?</strong><br />Når vi skal beregne hvor mye hesten spiser på beite regner vi hvor mye tørt materiale den spiser. Beitegras inneholder rundt 80 % vann og 20 % tørt materiale (tørrstoff). På middels gode beiter kan vi regne at hestene spiser en grasmengde tilsvarende 2 kg tørrstoff per 100 kg kroppsvekt (2 % av kroppsvekt). Det vil si at en hest på 500 kg vil spise rundt 10 kg tørrstoff på ett døgn. Dette tilsvarer 50-60 kg gras. På gode beiter kan hesten spise mer enn dette, gjerne opp mot 3 kg tørrstoff per 100 kg kroppsvekt (3 % av kroppsvekt) og på dårligere beiter med lite gras vesentlig mindre.<br /><br /><strong>Hvor stor del av næringsbehovet dekkes når hesten går på beite?</strong><br />Dersom vi anslår hvor mye hesten spiser per døgn på beite og regner vanlig næringsinnhold i beitegraset vil vi kunne beregne hvor stor del av næringsbehovet som dekkes når hesten går på beite. Vi finner da at når hesten går på godt beite og spiser 3 kg tørrstoff per 100 kg kroppsvekt vil den ta opp næring tilsvarende 2,5-3 ganger vedlikeholdsbehovet for energi (Fôrenheter) og 5-6 ganger vedlikeholdsbehovet for protein. Dette betyr at hesten på et så godt beite vil legge på seg relativt mye og kunne bli svært feit i løpet av sommeren. For en hest på 500 kg vil dette kunne gi en vektøkning på rundt 35 kg per måned.<br />Et tilsvarende eksempel der hesten går på et beite av middels kvalitet og spiser en grasmengde tilsvarende 2 kg tørrstoff per 100 kg kroppsvekt viser at hesten da vil få dekket 1,5- 2 ganger sitt vedlikeholdsbehov for energi (Fôrenheter) og rundt 4 ganger sitt vedlikeholdsbehov for protein. For en hest på 500 kg vil dette kunne gi en vektøkning på rundt 12-18 kg per måned.<br />Dersom beitet er av en slik kvalitet at hesten bare klarer å spise gras tilsvarende 1,5 kg tørrstoff per 100 kg kroppsvekt vil hesten få dekket 1-1,3 ganger sitt vedlikeholdsbehov for energi (Fôrenheter) og 2,5-3 ganger sitt vedlikeholdsbehov for protein. Hesten vil da ikke legge vesentlig på seg i løpet av sommeren.<br />I disse eksemplene er det regnet at graset på beitene er av god kvalitet. Dersom beitegraset er blitt gammelt og forvokst vil næringsverdien gå ned samtidig som hestene vil spise mindre. I tørre perioder kan beitekvaliteten raskt bli redusert og vi må følge med så hestene ikke blir tynne. Det beste er å ha flere beiter slik at vi unngår for sterk nedbeiting. Dersom vi skifter mellom flere beiter har vi også mulighet til å pusse av gammelt gras slik at det vokser opp nytt friskt gras igjen.<br /><br /><strong>Er beitekvaliteten den rette til din hest?</strong><br />Som vi ser av de eksemplene som er vist vil for gode beiter kunne føre til at hestene blir feite. Dersom du ikke har andre alternative beiter må du begrense tiden hesten går på beite. Voksne hester som går på beite hele sommeren uten annen bruk kan godt gå på mer ekstensive beiter som utmark, skogsbeite eller fjellbeite. Hopper med føll må ha gode beiter da de skal produsere melk og føllet trenger næringsrikt fôr.<br /><img alt="47-grazingwindow" src="images-joomla/stories/47-images/47-grazingwindow.png" height="230" width="414" /><br />Pc-Horse har en egen beitemodul. Når du har valgt hest og velger et beitegras som fôr vil du få valget Hesten går på beite. Du velger hvor mange timer hesten går på beite hver dag, samt kvalitet og mengde gras på beitet. Ut fra disse opplysninger beregner programmet hvor mye vi kan anta at hesten vil spise.</p>
<hr />
<p><b>Hvor stor nytte av PC-Horse har du i samband med dette?</b></p>
<p><span>PC-Horse er et av verdens mest kvalifiserte hjelpemiddel for fôring av hester. Du kan følge med og holde orden på alle typer hester (rase, kjønn, vekt, hold, alder, treningsintensitet, utegang, mm) og fôre dem etter ferdig-til-bruk-analyser på markedets ledende hestefôr, samt kombinere disse med dine egne fôranalyser (Eurofins sine analyser kan leses inn i programmet automatisk). Næringsbehovet for hver enkelt hest beregnes individuelt. Dersom du ser en hest som avviker fra det normale eller ønskelige i vekt, utvikling eller adferd så kan du raskt korrigere hestens fôrplan for å rette på problemet.</span></p>
<p><strong>Noen lenker:</strong><br /> <br /><a href="index.php/nb/manual/demos">Se en film om hvordan PC-Horse fungerer</a> &nbsp;</p>
<p><a href="index.php/nb/manual/feed-lists/importfeedanalysis">Hvordan du leser inn din grovfôranalyse automatisk i programmet</a> <br /> <br /> <a href="index.php/nb/news">Se hvilke fôr som inngår i programmets ready-to-go fôrliste (Garantifôrlisten)</a> <br /> <br /> <a href="index.php/nb/articles/topic-of-the-month/tidigare-teman">Tidligere månedsartikler finner du her </a><br /> <br /><strong> <i>Gi oss gjerne forslag til emner for kommende månedsartikler </i></strong></p>
<p><img alt="PCHlogo-Science" src="images-joomla/stories/pchimages/PCHlogo-Science.jpg" height="64" width="165" /></p>
<hr />
<p><span class="article_separator">&nbsp;</span></p>
<p>&nbsp;</p>