<p style="text-align: right;"><a href="index.php?option=com_content&amp;view=article&amp;id=3880:poll-nb&amp;catid=619:topics-feedback&amp;lang=nb-NO"><span style="color: #ff0000;"><strong>Vennligst kommentere denne artikkelen</strong></span></a></p>
<table border="0" cellspacing="20" cellpadding="20">
<tbody>
<tr>
<td><img src="images-joomla/stories/seasons/kobalamin-molekyl.png" alt="kobalamin molekyl" width="150" height="161" style="vertical-align: middle;" /></td>
<td>
<p><strong>B-vitaminene er en gruppe på 8 vannløselige vitaminer som har en viktig rolle i cellenes metabolisme. De kan ikke produseres i dyreorganismen, men dannes av bakterier, sopp og planter. </strong></p>
<p><strong>Hos hesten er mikrobene i tarmene i stand til å syntetisere de fleste B-vitaminer. Hestens behov for B-vitaminer er bare etablert for tiamin (B1) og riboflavin (B2). Selv om det ikke er vist at hesten har behov for å få tilført vitamin B12 med fôret, har vi likevel tatt med en anbefaling om daglig inntak i PC-Horse som en sikkerhet dersom tarmsyntesen ikke skulle være tilstrekkelig.</strong></p>
</td>
</tr>
</tbody>
</table>
<p><strong>Funksjon</strong><br />Vitamin B12 har mange funksjoner i kroppen. Det deltar i et stort antall enzymreaksjoner, særlig i forbindelse med syntese av protein, metabolisme av karbohydrater og fett og syntese av purin- og pyrimidinbaser som er viktige komponenter i DNA og RNA. Puriner fungerer også som nevrotransmittere, dvs at de er med og overfører nerveimpulser mellom nerveceller.</p>
<p><strong>Kilder</strong><br />Vitamin B12 omfatter flere kjemiske former. Disse har alle den samme vitamin aktiviteten. Den syntetiske formen av vitamin B12 som tilsettes i fôr og vitamintilskudd er oftest cyanocobalamin. Det finnes lite vitamin B12 i korn og kornprodukter og også lite i ølgjær som ellers er en god kilde til andre b-vitaminer. I grovfôr er innholdet imidlertid relativt høyt i forhold til dyrets behov. Gjennomsnittlig innhold i grashøy er gjerne ca 10 µg per kg tørrstoff (eller 0,01 mg/kg TS). Det meste av vitamin B12 i grovfôr kommer av forurensing fra andre kilder, da planter ikke kan syntetisere vitaminet.</p>
<p>Vitamin B12 kan som nevnt ikke syntetiseres av planter. Det blir imidlertid produsert av mikrobene i hestens tarmsystem. Til denne syntesen trenger mikrobene mineralet kobolt. Det er derfor nødvendig å sørge for at hesten får tilført nok kobolt i rasjonen. For alle typer hester er behovet for kobolt satt til 0,05 mg per kg tørrstoff i rasjonen (NRC, 2007).</p>
<p>Kraftfôrblandinger til hest er ofte tilsatt vitamin B12 i mengder på 0,10-0,15 mg (100-150 µg) per kg tørrstoff. Alle kraftfôrblandinger er imidlertid ikke tilsatt vitamin B12.</p>
<p><strong>Behov</strong><br />Det er ikke fastlagt et behov for vitamin B12 for hester. PC-Horse oppgir følgende retningslinjer for anbefalt vitamin B12 innhold i rasjonen til hester:</p>
<p><em>Til alle typer voksne hester: 0,0002 mg (0,2 µg) per kg kroppsvekt. Til unghester gjøres denne beregningen ut fra forventet voksen vekt.</em></p>
<p><strong>Mangelsymptomer</strong><br />Vitamin B12 kan lagres i kroppen, hovedsakelig i levra. Mangelsymptomer har aldri blitt påvist hos hest.</p>
<p><strong>Giftighet</strong><br />Da kobalamin er vannløselig vil et høyere inntak enn kroppen trenger bli skilt ut med urinen eller via gallen. Kobalamin forgiftning har aldri blitt rapportert hos hester.</p>
<p><strong>PC-Horse</strong><br />PC-Horse beregner anbefalte mengder vitamin B12 individuelt for hver hest. Fôrenes innhold av Vitamin B12 er også tatt med i programmets fôrlister når verdien er kjent. Når du setter opp fôrplaner til hestene dine ved hjelp av PC-Horse har du alltid oversikt over fôrplanens innhold av vitamin B12* ( og kobolt*) og hvordan dette er i forhold til hestens anbefalte inntak. Da det ikke er fastlagt et behov for vitamin B12 hos hester vil du ikke bli varslet om eventuell mangel eller overdosering av vitaminet.</p>
<p><em>* B12 och kobolt er ikke rapportert i Miniversionen av PC-Horse</em></p>
<p style="text-align: right;"><a href="index.php?option=com_content&amp;view=article&amp;id=3880:poll-nb&amp;catid=619:topics-feedback&amp;lang=nb-NO"><span style="color: #ff0000;"><strong>Vennligst kommentere denne artikkelen</strong></span></a></p>
<p style="margin-top: 0.1pt; margin-right: 0cm; margin-bottom: 0.1pt;">&nbsp;<em>This article was originally written by Dr. Day Austbø.</em><br /><em>Copyright: PC-Horse International - Norway 2015</em><br /><em>Feel free to use and publish the material. Please indicate the source and author.</em></p>