<p style="margin-top: 0.1pt; margin-right: 0cm; margin-bottom: 0.1pt; text-align: right;"><a href="index.php?option=com_content&amp;view=article&amp;id=3886:would-you-like-to-comment-on-our-articles&amp;catid=619:topics-feedback&amp;lang=en-GB"><span style="color: #ff0000;"><strong><span id="result_box" class="short_text" lang="en"><span class="hps">Please comment on</span> <span class="hps">this article</span></span></strong></span></a></p>
<p style="margin-top: 0.1pt; margin-right: 0cm; margin-bottom: 0.1pt;">&nbsp;</p>
<p><strong>Kylmät talvikaudet vaikuttavat hevosen ravitsemuksellisiin tarpeisiin, erityisesti energiantarpeeseen. Hevosen kannalta olisi optimaalista, jos se saisi vähitellen sopeutua matalaan lämpötilaan. Tämän sopeutumisen seurauksena hevonen kasvattaa paksun talvikarvan ja kohtuullisen rasvakerroksen. Jos hevosella on tämän lisäksi suoja tuulelta ja vesi/lumisateelta, pärjää se ulkona kylminä kausinakin ilman loimia. Kuitenkin kunnollinen ruokinta ja haalea juomavesi on pakollista näissä olosuhteissa.</strong></p>
<p><strong>Reaktiot kylmiin olosuhteisiin<br /></strong>Hevonen reagoi kylmiin olosuhteisiin useilla tavoilla. Tyypillisesti hevonen kääntää häntänsä tuuleen, ne kerääntyvät ryhmiin ja etsivät mitä tahansa suojaa. Syöntimäärä ja syömiseen kulutetettu aika lisääntyy. Kun lämpötila laskee alle alemman kriittisen lämpötilan, lisäävät aineenvaihdunnalliset ja fysiologiset vasteet lämmöntuottoa elimistön normaalin lämpötilan ylläpitämiseksi.&nbsp;</p>
<p><strong>Alempi kriittinen lämpötila<br /></strong>Alempi kriittinen lämpötila kuvaa ympäristön lämpötilan laskemista tasolle, jolloin hevonen lisää aineenvaihdunnallista lämmöntuottoa elimistön normaalin lämpötilan ylläpitämiseksi. Hevosen yksilölliseen alempaan kriittiseen lämpötilaan tietyissä olosuhteissa vaikuttaa lisäksi tuuli, sademäärä (vesi tai sulava lumi), ilmankosteus, sopeutuminen kylmään, kuntoluokka (lihava/laiha) ja karvapeitteen tiheys. Lisäksi aikuiset hevoset kestävät kylmää paremmin kuin nuoret hevoset.</p>
<p>On olemassa useita taulukkoja erityyppisten hevosten alemmasta kriittisestä lämpötilasta. Jos tarjolla on suoja tuulelta ja sateelta, kylmään sopeutuneet hevoset voivat hyvin vielä -15 <sup>o</sup>C tai jopa matalammissa lämpötiloissa.&nbsp; Nuorilla hevosilla alempi kriittinen lämpötila tyypillisesti vaihtelee välillä 0 ja -10 <sup>o</sup>C.</p>
<p><strong>Lämmöntuotanto<br /></strong>Elimistö tuottaa lämpöä lihassupistusten (värinä tai vapaaehtoinen fyysinen aktiivisuus) ja useiden kemiallisten reaktioiden avulla. Umpi-paksusuolessa tapahtuva kuitupitoista rehua hajottava mikrobikäymisprosessi tuottaa runsaasti lämpöä. Tämän seurauksena rehun syöntimäärä ja syödyn rehun tyyppi vaikuttaa elimistön lämmöntuottoon.</p>
<p><strong>Karkearehu<br /></strong>Tehokkain tapa lisätä lämmöntuottoa kylmissä olosuhteissa on rehustuksen karkearehumäärän nostaminen, sillä korkea kuitupitoisuus lisää umpi-paksusuolen mikrobikäymistä ja auttaa näin lisäämään lämmöntuotantoa. Väkirehujen sulatus tuottaa selvästi vähemmän lämpöä karkearehuihin verrattuna. Tämän vuoksi usein ohjeistetaan antamaan karkearehua vapaasti, kun hevosia pidetään ulkona talvisin. Kunhan hevoset eivät liho liikaa, on tämä hyvin dokumentoitu ruokintatapa.</p>
<p><strong>Vesi<br /></strong>Kylmissä olosuhteissa voi veden juontimäärä laskea liian matalaksi. Tämä vähentää rehun syöntiä ja lisää ähkyriskiä. On erittäin suositeltavaa tarjota hevosille vapaasti lämmintä vettä (lämpötila vähintään välillä 7 ja 10 <sup>o</sup>C). On hyvä ajatus hankkia lämmitettävä juoma-astia. Näitä on saatavilla useita erilaisia.<span id="result_box" class="" lang="en"></span></p>
<p><img src="images-joomla/stories/seasons/termobar.jpg" alt="termobar" /></p>
<p><strong>PC-Horse<br /></strong>Kun käytät PC-Horsea rehustuksen suunnitteluun, tiedät aina kuinka paljon karkearehua ruokinta sisältää ja voit tarvittaessa optimoida karkerehun määrää.</p>
<p style="margin-top: 0.1pt; margin-right: 0cm; margin-bottom: 0.1pt; text-align: right;"><span style="color: #ff0000;"><strong><span class="short_text" lang="en"><span class="hps"></span><span class="hps"> <br /></span></span></strong></span></p>
<p style="margin-top: 0.1pt; margin-right: 0cm; margin-bottom: 0.1pt; text-align: right;"><a href="index.php?option=com_content&amp;view=article&amp;id=3886:would-you-like-to-comment-on-our-articles&amp;catid=619:topics-feedback&amp;lang=en-GB"><span style="color: #ff0000;"><strong><span id="result_box" class="short_text" lang="en"><span class="hps">Please comment on</span> <span class="hps">this article</span></span></strong></span></a></p>
<p style="margin-top: 0.1pt; margin-right: 0cm; margin-bottom: 0.1pt; text-align: right;"><span style="color: #ff0000;"><strong><span id="result_box" class="short_text" lang="en"><span class="hps"></span></span></strong></span></p>
<p style="margin-top: 0.1pt; margin-right: 0cm; margin-bottom: 0.1pt;">&nbsp;</p>
<p style="margin-top: 0.1pt; margin-right: 0cm; margin-bottom: 0.1pt;"><em>This article was originally written by Dr. Day Austbø.</em><br /> <em>Copyright: PC-Horse International - Norway 2015</em><br /> <em>Feel free to use and publish the material. Please indicate the source and author.</em></p>