<p><img alt="foaling" src="images-joomla/stories/seasons/foaling.jpg" height="200" width="300" /> <img alt="foaling firstfeed" src="images-joomla/stories/seasons/foaling firstfeed.jpg" height="200" width="300" /></p>
<p>I de siste månedene av drektighetstida vokser fosteret raskt. All næringen til utvikling av fosteret må leveres via morens blod. Mangler i hoppas fôrrasjon kan derfor ha negativ effekt på føllet lenge før det ser dagslyset.</p>
<p>Hoppa sitt behov for energi, protein, mineraler og vitaminer øker i siste del av drektighetstida. Er hoppa i godt hold behøver vi ikke tenke så mye på energimengdene, men vær oppmerksom&nbsp; på at enkelte hopper har lett for å bli tynne siste månedene før følling. Det er derfor særlig viktig å følge med hoppenes hold i denne perioden.</p>
<p>For å sikre proteinforsyningen bør en bruke en kraftfôrblanding til avlshopper. Denne vil ha høyere proteininnhold enn kraftfôr til sports- og konkurransehester. En god kraftfôrblanding til avlshopper vil også ha høyere innhold av de mineraler og vitaminer som er særlig viktige for den høydrektige hoppa. PC-Horse programmet har en omfattende fôrliste der du enkelt finner den kraftfôrblandingen som passer til din hoppe. Du kan også sammenligne næringsinnholdet i forskjellige kraftfôrblandinger slik at du finner den som passer best under dine forhold.</p>
<p>Det er også viktig å kjenne næringsinnholdet i det grovfôret som blir brukt, enten det er høy eller ensilasje (inplastet fôr). Dersom du har analyse av grovfôret ditt kan du legge den inn i PC-Horse og definere ditt eget grovfôr. Da åpner du stallens fôrliste og velger <strong>Opprett nytt fôr</strong> fra menyen øverst i skjermen. Skriv inn det navnet du vil ha på fôret og velg Fôrtype, høy eller surfôr (ensilasje). Du blir så bedt om å velge et <strong>Utgangsfôr. </strong>Det betyr at du skal velge fra stallens fôrliste et standardfôr som er mest mulig likt det fôret du har (klikk "?" symboldet for hjelp). Deretter velger du <strong>Opprett nytt fôr</strong> og legger inn de verdiene du har fra din fôranalyse. Vær nøye med å få rett tørrstoff prosent dersom du bruker ensilasje. Denne bør du legge inn først ved å klikke av for&nbsp; <strong>Analyseverdier, per kg tørrstoff. </strong>Også i denne skjermen kan du klikke "?" symbolet for mer informasjon og hjelp.</p>
<p>Når du bruker PC-Horse programmet til å følge opp fôringen av avlshoppene dine legger du inn hoppas bedekkingsdato. Deretter behøver du ikke tenke så mye på hvordan næringsbehovene til den drektige hoppa endrer seg utover i drektighetstida. PC-Horse vil selv regne ut hvor langt hoppa er kommet i drektigheten og beregne behovene ut fra dette hver gang du åpner programmet og sjekket fôringen av hoppa. I drektighetstida bør vi derfor sjekke fôrrasjonen til hoppene rutinemessig hver måned samtidig som hoppenes hold kontrolleres. På denne måten kan du enkelt korrigere rasjonen i forhold til endring i hoppa sitt næringsbehov og hold.</p>
<p>NB. Enkelte av de funksjoner som er beskrevet for bruk av PC-Horse programmet vil ikke være tilgjengelige i de billigste versjonene.</p>
<p><em>This article was originally written by Dr. Day Austbø.</em><br /><em> Copyright: PC-Horse International - Norway 2012.</em><br /> <em>Feel free to use and publish the material. Please indicate the source and author.</em></p>