<p>Melasse fra sukkerrør er en god kaliumkilde. Vanlig grovfôr (gras, høy, ensilasje) er rikt på kalium. Ved vanlige grovfôrmengder vil vi derfor meget sjelden se kaliummangel hos hester.</p>
<p>Selv om behovene for kalium til hest er kjente, har vi valgt å utelate kaliumbehovene i programmet, fordi grovfôret under praktiske forhold tilfører et stort overskudd av kalium. Ved ekstrem fysisk aktivitet (feltritt over flere dager og andre harde konkurranser) blir det anbefalt å bruke elektrolytt- (mineral) blandinger med kalium for å erstetta tap med svette. Melasse fra sukkerrør er også en god kaliumkilde.</p>
<p>I plantenes celler finnes kalium (K+) sammen med ulike organiske anioner (ioner med negativ ladning). Siden kalium fra slike forbindelser må skilles ut med urin og avføring sammen med et anion, vanligvis bikarbonat (HCO3-), har disse forbindelsene en basisk (alkaliniserende) virkning på urinen. Kaliuminnholdet i fôret inngår derfor når PC-Horse beregner Kation-Anion balansen (DCAB) i rasjonen.</p>