<p><strong>Kivennäisaineet ja vitamiinit<br /></strong></p>
<p>Kivennäisten ja vitamiinien tarpeet pohjautuvat NRC:n (2007) normiin (suositusmäärät). NRC:n kivennäis- ja vitamiininormit on hyväksytty maailmanlaajuisesti ja niitä päivitetään epäsäännöllisin väliajoin. Tämä kuvastaa hevosravitsemuksen maailmanlaajuisten tutkimustulosten ja kokemusten kertymistä. NRC:n normeihin on tehty joitakin lisäyksiä yhteistyössä mm. saksalaisen professori H. Meyerin ja pohjoismaisten hevosravitsemuksen asiantuntijoiden kanssa.</p>
<p>On tärkeää huomata, että NRC:n normi kuvaa minimitarvetta. Tämä tarkoittaa, että on käytännön olosuhteissa on suositeltavaa lisätä ravintoaineiden saantia noin 25%, jotta voidaan varmistua ravintoainetarpeen täyttymisestä. Uudessa versiossa olemme jo tehneet useimmissa ravintoaineissa tämän muutoksen minimisuosituksista optimitasolle. Ohjelma antaa siis ravintoaineiden optimisuositukset. Jos tietyn ravintoaineen saanti jää alle asetettujen rajojen (useimmiten NRC:n suositus), ohjelma varoittaa ja sinua suositellaan lisäämään kyseisen ravintoaineen saantia muokkaamalla ruokintasuunnitelmaa. Suositukset lasketaan yhtälöillä, jolloin Sinun tulee lisätä kyseiselle hevoselle oleellinen tieto. Yleensä tarvittava tieto sisältää:</p>
<ul>
<li>Elopaino</li>
<li>Ikä ja nuoren hevosen kasvunopeus</li>
<li>Siitostammoille tiineyden vaihe tai imetyskuukausi</li>
<li>Valmennuksen rasitustaso</li>
</ul>
<p><br />Tarve usein jaetaan</p>
<p><strong>Ylläpitotarpeeseen:</strong> Ravintoaineiden tarve, mikä tarvitaan ylläpitämään elimistön perustarpeet. Energian ylläpitotarve käytetään solujen, kudosten ja elinten tarpeisiin, ylläpitämään kehon lämpötila ja tasainen elopaino. <br /><strong><br />Tuotoksen aiheuttamaan tarpeeseen: </strong>Ravintoaineiden tarve, minkä hevonen tarvitsee maidon tuotantoon, sikiön kasvuun tai valmennuksen aiheuttamaan rasitukseen.</p>
<p>Hevosen luonne vaikuttaa energian ja muiden ravintoaineiden tarpeeseen. Helposti jännittyvät hevoset tarvitsevat enemmän energiaa kuin rauhallisemmat rodut. Jännittyneet hevoset usein käyttävät myös enemmän energiaa saman työmäärän tekemiseen kuin rauhalliset hevoset. Siksi on tärkeää yksilöidä hevosen ruokinnalliset tarpeet, ei ainoastaan rehustusta valittaessa, vaan myös ravintoaineiden tarvetta laskettaessa. Hyvä tietokoneohjelma tarjoaa myös tämän muokkausmahdollisuuden.</p>