Travhesten er en selvstendig rase avlet for å kunne bevege seg meget raskt i trav. Det finnes tre grener av varmblodstraveren, den franske, den russiske (Orloveren) og den amerikanske (Standardbred). Størstedelen av varmblodstraverne i Norge er amerikansk Standardbred, men det finnes også en del hester med fransk blod. Enkelte franske hingster har også vært brukt i avlen. I 1954 ble også Orloveren Turist innkjøpt til Norge og satt i avl her. Turist var russisk Derbyvinner.