<p><strong>Fôrrasjonens ABC</strong><em><br /><br /></em>Når du skal sette opp den daglige fôrrasjonen til hesten din er det flere faktorer som du må ta i betraktning. Hvilken type, kvalitet og mengde grovfôr bør rasjonen inneholde? Vil hesten trenge ekstra kraftfôrblanding eller korn. Hva med vitamin og mineral tilskudd?</p>
<p>Vi vil her ta med noen grunnleggende prinsipper for å sette opp en god rasjon til hesten din.</p>
<p><strong>Grovfôrtype og kvalitet</strong></p>
<p>Det første som må vurderes er alltid hvilken type og mengde grovfôr som skal brukes. Grovfôret vil oftest være høy eller ensilasje. Vanligvis har høy et tørrstoffinnhold (TS) rundt 85%. Dette betyr at høy kun inneholder ca 15% vann. Ensilasje kan variere relativt mye i fuktighet, men har oftest et tørrstoffinnhold på 60% til 75%. Dette tilsvarer et vanninnhold på 40% til 25%.</p>
<p>&nbsp;<img style="display: block; margin-left: auto; margin-right: auto;" src="images-joomla/stories/seasons/hay_vs_ensilage.jpg" alt="hay vs ensilage" /></p>
<p>Når vi skal sammenligne næringsinnholdet i forskjellige partier høy eller ensilasje må vi alltid sammenligne næringsinnholdet per kg tørrstoff (TS). Om du velger å bruker høy eller ensilasje betyr ikke så mye. Det som er viktig er at fôret har god hygienisk kvalitet og at næringsinnholdet er passende for den hesten du skal lage fôrplan til. For mer detaljer om grovfôrkvalitet til ulike typer hester<a href="index.php/nb/articles/topic-of-the-month/topics-topics/3124-oct201357257"> se artikkelen fra Oktober 2013.</a></p>
<p><strong>Optimal mengde grovfôr</strong></p>
<p>Når du skal vurdere hva som er en optimal mengde grovfôr til din hest må du beregne mengden som kilo tørrstoff (TS). Dette er særlig viktig når du bruker ensilasje, da dette er et fuktig fôr og vannet vil ikke bidra noe til fôrets næringsinnhold, volum av tarminnhold eller hestens metthetsfølelse.</p>
<table style="width: 100%;" border="0" cellspacing="10" cellpadding="10">
<tbody>
<tr>
<td><img src="images-joomla/stories/banners/47-tscontrol200.png" alt="47 tscontrol200" width="200" height="200" />&nbsp;</td>
<td>Den generelle regelen er at med en blandet rasjon (grovfôr og kraftfôr) bør hesten få en mengde grovfôr tørrstoff tilsvarende 1,5% av kroppsvekten (1,5 kg grovfôr TS per 100 kg kroppsvekt), og den skal aldri ha en mengde grovfôr tørrstoff mindre enn 1,0% av kroppsvekt (1.0 kg grovfôr TS per 100 kg kroppsvekt). Dette er for å sikre at hesten får nok spise og tyggetid, samt normalt volum av tarminnhold og god metthetsfølelse. Utilstrekkelig mengde grovfôr TS kan føre til forstyrrelser i tarmfunksjon og uønsket adferd (stereotypier). <span id="result_box" lang="no"><span class="hps">PC-Horse har</span> <span class="hps">en</span> <span class="hps">spesiell</span> <span class="hps">funksjon</span> <span class="hps atn">(</span>TS<span class="atn">-</span>Control), som gjør det <span class="hps">lettere å</span> <span class="hps">se hvor mye</span> <span class="hps">tørrstoff</span> <span class="hps">det daglige</span> <span class="hps">rasjon</span> <span class="hps">bør</span> <span class="hps">inneholde</span>. <a href="index.php?option=com_content&amp;view=article&amp;id=3852&amp;Itemid=4563&amp;lang=nb"><span class="hps">Les</span> <span class="hps">her</span>.</a></span>&nbsp;</td>
</tr>
</tbody>
</table>
<p><strong>Trenger hesten din ekstra kraftfôr eller vitamin/mineral tilskudd?</strong></p>
<p>Når du har bestemt kvalitet og mengde grovfôr må du vurdere om det er behov for å gi en kraftfôrblanding, korn eller en vitamin/mineral blanding. PC-Horse beregner næringsbehovet for hver enkelt hest individuelt og vil grafisk vise om det er behov for andre fôrtyper for å balansere fôrplanen slik at hestens næringsbehov blir dekket.</p>
<p><img src="images-joomla/stories/seasons/47-mars2015_1.png" alt="47 mars2015 1" width="550" height="500" /></p>
<p><em>Eksempel. Hest i trening. Etter å ha gitt en passende mengde grovfôr har hesten enda ikke fått dekket hele næringsbehovet sitt</em></p>
<p><strong>Hvor mye spiser en hest?</strong><br />Det er begrenset hvor mye en hest kan spise. Vanligvis vil fôropptaket være i området 2-3 kg tørrstoff (TS) per 100 kg kroppsvekt. Hester som trenes, lakterende hopper og unghester vil vanligvis spise mer enn hester på vedlikehold med liten aktivitet, men det kan være relativt store variasjoner mellom hestene. Når du setter opp rajonen til hesten din må du derfor være sikker på at hesten får så mye tørrstoff i rasjonen at den har nok spise og tyggetid, normal tarmfylling og god metthetsfølelse. Rasjonen skal heller ikke beregnes så stor at hesten ikke klarer å spise opp.</p>
<p><strong>Sette opp fôrrasjoner med PC-Horse.</strong><br />Når du bruker PC-Horse til å sette opp fôrrasjoner til hestene dine vil programmet hjelpe deg på flere måter.<br />1. Det viser deg om rasjonens innhold av grovfôr tørrstoff er akseptabelt.<br />2. Det viser deg i prosent andel grovfôr TS, kraftfôr og vitamin/mineral tilskudd i hele rasjonen.<br />3. TS-kontrollen viser om mengde tørrstoff i totalrasjonen er innenfor optimalt område og gir kommentarer til dette.<br />4. Det viser innholdet av en rekke næringsstoffer i forhold til hestens dagsbehov.</p>
<p><img src="images-joomla/stories/seasons/47-mars2015_2.png" alt="47 mars2015 2" width="550" height="364" /></p>
<p>Når du bruker PC-Horse kan du føle deg trygg på at rasjonene dine er optimale for hver enkelt hest.</p>
<p style="margin-top: 0.1pt; margin-right: 0cm; margin-bottom: 0.1pt;"><em>This article was originally written by Dr. Day Austbø.</em><br /> <em>Copyright: PC-Horse International - Norway 2015</em><br /> <em>Feel free to use and publish the material. Please indicate the source and author.</em></p>