<p style="margin-top: 0.1pt; margin-right: 0cm; margin-bottom: 0.1pt; text-align: right;"><a href="index.php?option=com_content&amp;view=article&amp;id=3880:poll-nb&amp;catid=619:topics-feedback&amp;lang=nb-NO"><span style="color: #ff0000;"><strong>Vennligst kommentere denne artikkelen</strong></span></a></p>
<p><strong>I grovfôr og korn finnes mineralene organisk bundet i plantens celler og strukturer. Kraftfôrblandinger blir tilsatt ekstra mineraler under produksjonen. Mineral premikser som brukes i fôrindustrien kan ha mineralene bundet til organiske molekyler (kalles da ofte chelatert), eller som finmalt mineralstein (kalles da uorganisk). For enkelte mineraler, f.eks selen, vil organisk form bli lettere absorbert. For andre mineraler er det mer usikkert hvilken form som absorberes best.</strong></p>
<p>&nbsp;<img style="display: block; margin-left: auto; margin-right: auto;" src="images-joomla/stories/seasons/chelatedminerals.jpg" alt="chelatedminerals" width="531" height="165" /><br /><br />Mineraler som kalsium, sink, kobber, selen og flere, er viktige for mange av kroppens funksjoner, så som vekst, vedlikehold av kroppens celler, immunsystemet, fruktbarhet og reproduksjon, nervefunksjon og helse generelt. Mineral mangel kan føre til nedsatt prestasjon eller sykdom. Hesten får i seg mineraler fra fôret den spiser. Når vi gir ekstra mineraler gjennom kraftfôrblandinger eller mineraltilskudd så er disse mineralene oftest uorganiske salter. Men mineralene kan også være bundet til organiske molekyler som aminosyrer eller proteiner. Mineraler som er bundet til organiske molekyler kalles organiske eller chelaterte mineraler.<br /><br />I tarmkanalen blir mineralene hovedsakelig absorbert i øverste del av tynntarmen (duodenum). Her finnes flere spesifikke systemer som gjør det mulig å absorbere mineraler gjennom tarmveggen og til blodbanen. Tarminnholdet i duodenum inneholder fremdeles noe magesyre fra magesekken og de sure forholdene er med på å holde mineralene som frie ioner, dvs på den formen de fleste mineralene blir absorbert.</p>
<p><img style="display: block; margin-left: auto; margin-right: auto;" src="images-joomla/stories/seasons/duodenum.jpg" alt="duodenum" /><br /><br />&nbsp;&nbsp;&nbsp; <br />Det er mye diskusjon om fordøyeligheten og bio-tilgjengeligheten av mineraler i rasjoner til hester. Dersom vi søker på internett etter «chelaterte mineraler til hester» får vi mange treff. De fleste er skrevet som ledd i markedsføring av produkt som inneholder chelaterte mineraler. Det blir ofte hevdet at de chelaterte mineralene i produktet tas opp av hesten på en langt bedre måte enn de uorganiske formene av samme mineral. Produkter med chelaterte mineraler er oftest dyrere enn tilsvarende produkter med uorganiske mineraler.</p>
<p>Dersom vi går nærmere inn i faglitteraturen og studerer resultater fra forsøk med absorpsjon av uorganiske og chelaterte mineraler, blir bildet et annet. Den offisielle amerikanske normen for ernæring av hester (Nutrient requirements for horses, NRC 2007) kommenterer hvor godt mineralene absorberes med bakgrunn i de forsøksresultater som er publisert. Her går det fram at enkelte mineraler kan ha en litt bedre utnytting i chelatert form, mens andre chelaterte mineraler faktisk absorberes dårligere enn mineraler i uorganisk form. Hovedbudskapet i NRC 2007 er at det ikke er store forskjeller mellom uorganiske og chelaterte mineralers evne til å tilføre hesten de mineraler den trenger.</p>
<p>Ved beregning av behovet for de enkelte mineralene tar NRC med i betraktningen hvor godt mineralet absorberes. For et mineral hvor 50% av fôrets innhold blir absorbert, settes hestens dagsbehov til det dobbelte av den mengden kroppen trenger å suge opp fra tarmkanalen. Vi kan derfor si at dersom vi holder oss til behovene beregnet etter NRC, så har vi også tatt hensyn til hvor godt de ulike mineralene absorberes av hesten.</p>
<p>PC-Horse beregner behovene for mineraler til alle typer hester i henhold til NRC-normen, siden vi regner denne for å være den fremste i verden når det gjelder mineraler. Da vet vi også at utnyttingsgraden av de ulike mineralene er tatt med i beregningen, og at hestens behov skal være dekket, enten mineralet i fôret er tilsatt i uorganisk og i chelatert form.<br />Når det kommer mer vitenskapelig dokumentasjon om absorpsjon og utnyttelse av ulike kjemiske former av mineraler vil vi legge dette inn i beregningsapparatet i PC-Horse programmet slik at det alltid skal gi oppdatert informasjon og veiledning til brukerne.</p>
<p style="text-align: right;"><a href="index.php?option=com_content&amp;view=article&amp;id=3880:poll-nb&amp;catid=619:topics-feedback&amp;lang=nb-NO"><span style="color: #ff0000;"><strong>Vennligst kommentere denne artikkelen</strong></span></a></p>
<p style="margin-top: 0.1pt; margin-right: 0cm; margin-bottom: 0.1pt;">&nbsp;</p>
<p style="margin-top: 0.1pt; margin-right: 0cm; margin-bottom: 0.1pt;"><em>This article was originally written by Dr. Day Austbø.</em><br /> <em>Copyright: PC-Horse International - Norway 2015</em><br /> <em>Feel free to use and publish the material. Please indicate the source and author.</em></p>