<p><strong>Onko hevosesi laitumella?</strong></p>
<p>Voit valita hevosellesi PC-Horsen laidunnustoiminnon. Jotta voit laskea ruohon syöntimäärän ja laskea ruokintasuunnitelman, tulee lisätä tieto ruohon laadusta ja määrästä sekä miten pitkään hevonen laiduntaa päivittäin. Ohjelma sisältää kolme ennaltamääritettyä laatua laidunruoholle. Sinun tulee valita hevosen rehuluetteloon yksi (ainoastaan yksi) laidunruoho, jotta voit aktivoida laidunnustoiminnon. Lisäksi voit valita monia muita rehuja.</p>
<p>Klikkaa kohtaa "Hevonen on laitumella".</p>
<p><img src="images-joomla/stories/358-images/358%20grazing1.png" alt="358 grazing1" /></p>
<p>&nbsp;</p>
<p>Valitse rehuluettelosta sopiva laidunruohon laatu ja määritä laiduntamisen tiedot:</p>
<p><img src="images-joomla/stories/358-images/358%20grazing2.png" alt="358 grazing2" /></p>
<p><span class="Fetstilsvart">"Paljon"</span> merkitsee, että laitumella on runsaasti laadukasta ruohoa.<span class="Fetstilsvart"><br />"Keskimääräinen"</span> merkitsee, että laidun on osittain syöty tai kasvu on rajoittunutta esimerkiksi niukan lannoituksen vuoksi (kuten esim. luonnonlaitumet ja vuoristolaitumet). <br /><span class="Fetstilsvart">"Pieni"</span> merkitsee, että laidun on pääosin syöty ja ruoho on lyhyttä.</p>
<p>PC-Horse arvioi näiden tietojen perusteella päivittäisen syöntimäärän valitulle laidunruoholle.</p>
<p>Vaikka syöntimäärää on mahdollista muuttaa myös käsin, suosittelemme kuitenkin mieluummin tarvittaessa määrittämään laidunruoholle uudet laatumääritelmät. Voit myös muuttaa päivittäistä syöntiaikaa. Laidunruohon päivittäinen maksimisyöntimäärä on asetettu imettäville tammoille tasolle 3,2 kg kuiva-ainetta/100 kg elopainoa. Kaikille muille hevosille maksimisyöntimäärä on 2,8 kg kuiva-ainetta/100 kg elopainoa. Jos laskennallinen syöntimäärä on lähellä maksimia ja lisäät ruokintasuunnitelmaan myös muita rehuja, lasketaan laidunruohon syöntimäärää.</p>
<p>Laidunruohon syöntimäärän arviointi sisältää aina virhemahdollisuuden. Tämän vuoksi suosittelemme pitämään silmällä laiduntavien hevosten kuntoluokkaa ja väkirehun syöntimäärää muutetaan siten, ettei hevonen laihdu tai liho liikaa. Huomioi myös, että laidunruohon laatu muutuu kesän aikana. Laidunkauden aikana on välttämätöntä muuttaa laidunruohon laatua ja laitumella olevaa ruohon määrää.</p>
<p>Laidunkauden aikana on vaikea laskea A- ja D-vitamiinien saantia ruohon laatuvaihtelun vuoksi. Koska D-vitamiinia muodostuu auringonvalon vaikutuksesta hevosen iholla, rehun sisältämästä määrästä tuskin muodostuu rajoittavaa tekijää. Kun hevonen on määritelty laiduntavaksi, ei PC-Horse näytä punaisia rivejä A- ja D-vitamiinille, vaikka laskennallinen saanti olisikin optimialueen ulkopuolella.</p>
<p>Viimeistele valintasi <img src="images-joomla/stories/358-images/358%20selection-button.png" alt="358 selection button" /></p>
<p>&nbsp;</p>