<p>Monia hevosia pidetään talvisin ulkona ryhmäruokinnassa. Tämä asettaa kylmän sään aiheuttamia haasteita. Hevoset sopeutuvat hyvin kylmään, mutta yksilölliseen kylmänsietokykyyn vaikuttaa monia tekijöitä, kuten ikä, kuntoluokka, rotu, sopeutuminen ja ruokinta. Tämän vuoksi hyvä rehustus ja ruokintamenetelmä on erityisen tärkeää talvella.</p>
<p><strong><strong><img src="images/wintergroup8.png" alt="" /></strong></strong></p>
<p><strong>Mikä määrittää kylmänsietokyvyn?</strong><br />Kuinka hyvin hevoset kestävät kylmiä olosuhteita? Tämä voidaan määritellä yksilöllisesti alempana kriittisenä lämpötilana. Alempi kriittinen lämpötila kuvaa milloin hevosen tulee lisätä aineenvaihdunnallista lämmöntuottoa normaalin kehonlämpötilan ylläpitämiseen.&nbsp; Isot, raskaat hevoset kestävät kylmää paremmin kuin täysiveriset ja täysikasvuisilla hevosilla on matalampi alempi kriittinen lämpötila (eli ne kestävät paremmin kylmää) kuin alle vuoden ikäisillä varsoilla. Hyvin ruokitut hevoset sopivassa lihavuuskunnossa sietävät myös paremmin kylmää (ja niillä on matalampi alempi kriittinen lämpötila) kuin hoikilla, aliravituilla hevosilla. Huonot hampaat, loiset ja sairaudet voivat edelleen laskea yksilöllistä kylmänsietokykyä.</p>
<p><strong>Hevosen reaktiot kylmään</strong><br />Hevosen välitön reaktio yhtäkkiseen kylmään on muutos käyttäytymisessä. Ne etsivät suojaa, kerääntyvät yhteen ja seisovat häntä tuulta, sadetta, lumisadetta ja kylmää vasten.&nbsp; Jalkojen, korvien ja turvan lämpö laskee, kun verenkierto raajoissa vähenee lämpöhukan vähentämiseksi. <br />Talveen sopeutuneiden, hyvinruokittujen täysikasvuisten hevosten alempi kriittinen lämpötila on välillä -11 ja -15oC. Vuoden ikäisille alempi kriittinen lämpötila on välillä 0 ja -5oC. Itse lämpötilan lisäksi tuuli ja sademäärä (lumi tai vesisade) lisää lämmön poistumista kehosta. Puhutaan pakkasen purevuudesta, kun otetaan huomioon tuulen ja pakkasen yhteisvaikutus.&nbsp; Tuulen nopeus määrittää tuulen kylmyyden ja jopa kohtuulliset tuulet voivat laskea lämpötilan alle alemman kriittisen lämpötilan eli tasolle, jossa hevosen tulee lisätä aineenvaihdunnallista lämmöntuottoa kehon normaalin lämpötilan säilyttämiseksi.</p>
<p>Taulukko. Esimerkki ilman lämpötilasta ja tuulen vaikutuksesta pakkasen purevuuteen.</p>
<table border="1" class="GridTable5DarkAccent1" style="border-collapse: collapse; width: 560px; height: 188px;" cellspacing="0" cellpadding="0">
<tbody>
<tr>
<td style="width: 84.8pt; border-width: 1pt medium 1pt 1pt; border-style: none; border-color: -moz-use-text-color; background: none repeat scroll 0% 0% #5b9bd5; padding: 0cm 5.4pt;" valign="top" width="85"><strong><span style="color: white;">Lämpötila <sup>o</sup>C</span></strong></td>
<td style="width: 70.9pt; border-width: 1pt medium; border-style: none; border-color: -moz-use-text-color; background: none repeat scroll 0% 0% #5b9bd5; padding: 0cm 5.4pt;" valign="top" width="71"><strong><span style="color: white;">Tuuli m/s</span></strong></td>
<td style="width: 4cm; border-width: 1pt medium; border-style: none; border-color: -moz-use-text-color; background: none repeat scroll 0% 0% #5b9bd5; padding: 0cm 5.4pt;" valign="top" width="113"><strong><span style="color: white;">Pakkasen purevuus</span></strong></td>
<td style="width: 106.3pt; border-width: 1pt 1pt 1pt medium; border-style: none; border-color: -moz-use-text-color; background: none repeat scroll 0% 0% #5b9bd5; padding: 0cm 5.4pt;" valign="top" width="106"><strong><span style="color: white;">Tuulen voimakkuus</span></strong></td>
</tr>
<tr>
<td style="width: 84.8pt; border-right: 1pt none; border-width: medium 1pt 1pt; border-style: none; border-color: -moz-use-text-color; background: none repeat scroll 0% 0% #5b9bd5; padding: 0cm 5.4pt;" valign="top" width="85"><strong><span style="color: white;">+5</span></strong></td>
<td style="width: 70.9pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #bdd6ee; padding: 0cm 5.4pt;" valign="top" width="71">5</td>
<td style="width: 4cm; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #bdd6ee; padding: 0cm 5.4pt;" valign="top" width="113">+1,3</td>
<td style="width: 106.3pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #bdd6ee; padding: 0cm 5.4pt;" valign="top" width="106">heikko tuuli</td>
</tr>
<tr>
<td style="width: 84.8pt; border-right: 1pt none; border-width: medium 1pt 1pt; border-style: none; border-color: -moz-use-text-color; background: none repeat scroll 0% 0% #5b9bd5; padding: 0cm 5.4pt;" valign="top" width="85"><strong><span style="color: white;">+5</span></strong></td>
<td style="width: 70.9pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #deeaf6; padding: 0cm 5.4pt;" valign="top" width="71">10</td>
<td style="width: 4cm; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #deeaf6; padding: 0cm 5.4pt;" valign="top" width="113">-0,4</td>
<td style="width: 106.3pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #deeaf6; padding: 0cm 5.4pt;" valign="top" width="106">kova tuuli</td>
</tr>
<tr>
<td style="width: 84.8pt; border-right: 1pt none; border-width: medium 1pt 1pt; border-style: none; border-color: -moz-use-text-color; background: none repeat scroll 0% 0% #5b9bd5; padding: 0cm 5.4pt;" valign="top" width="85"><strong><span style="color: white;">+5</span></strong></td>
<td style="width: 70.9pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #bdd6ee; padding: 0cm 5.4pt;" valign="top" width="71">15</td>
<td style="width: 4cm; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #bdd6ee; padding: 0cm 5.4pt;" valign="top" width="113">-1,5</td>
<td style="width: 106.3pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #bdd6ee; padding: 0cm 5.4pt;" valign="top" width="106">myrsky</td>
</tr>
<tr>
<td style="width: 84.8pt; border-right: 1pt none; border-width: medium 1pt 1pt; border-style: none; border-color: -moz-use-text-color; background: none repeat scroll 0% 0% #5b9bd5; padding: 0cm 5.4pt;" valign="top" width="85"><strong><span style="color: white;">0</span></strong></td>
<td style="width: 70.9pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #deeaf6; padding: 0cm 5.4pt;" valign="top" width="71">5</td>
<td style="width: 4cm; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #deeaf6; padding: 0cm 5.4pt;" valign="top" width="113">-5,0</td>
<td style="width: 106.3pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #deeaf6; padding: 0cm 5.4pt;" valign="top" width="106">heikko tuuli</td>
</tr>
<tr>
<td style="width: 84.8pt; border-right: 1pt none; border-width: medium 1pt 1pt; border-style: none; border-color: -moz-use-text-color; background: none repeat scroll 0% 0% #5b9bd5; padding: 0cm 5.4pt;" valign="top" width="85"><strong><span style="color: white;">0</span></strong></td>
<td style="width: 70.9pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #bdd6ee; padding: 0cm 5.4pt;" valign="top" width="71">10</td>
<td style="width: 4cm; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #bdd6ee; padding: 0cm 5.4pt;" valign="top" width="113">-7,0</td>
<td style="width: 106.3pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #bdd6ee; padding: 0cm 5.4pt;" valign="top" width="106">kova tuuli</td>
</tr>
<tr>
<td style="width: 84.8pt; border-right: 1pt none; border-width: medium 1pt 1pt; border-style: none; border-color: -moz-use-text-color; background: none repeat scroll 0% 0% #5b9bd5; padding: 0cm 5.4pt;" valign="top" width="85"><strong><span style="color: white;">0</span></strong></td>
<td style="width: 70.9pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #deeaf6; padding: 0cm 5.4pt;" valign="top" width="71">15</td>
<td style="width: 4cm; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #deeaf6; padding: 0cm 5.4pt;" valign="top" width="113">-8,5</td>
<td style="width: 106.3pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #deeaf6; padding: 0cm 5.4pt;" valign="top" width="106">myrsky</td>
</tr>
<tr>
<td style="width: 84.8pt; border-right: 1pt none; border-width: medium 1pt 1pt; border-style: none; border-color: -moz-use-text-color; background: none repeat scroll 0% 0% #5b9bd5; padding: 0cm 5.4pt;" valign="top" width="85"><strong><span style="color: white;">-5</span></strong></td>
<td style="width: 70.9pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #bdd6ee; padding: 0cm 5.4pt;" valign="top" width="71">5</td>
<td style="width: 4cm; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #bdd6ee; padding: 0cm 5.4pt;" valign="top" width="113">-11,0</td>
<td style="width: 106.3pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #bdd6ee; padding: 0cm 5.4pt;" valign="top" width="106">heikko tuuli</td>
</tr>
<tr>
<td style="width: 84.8pt; border-right: 1pt none; border-width: medium 1pt 1pt; border-style: none; border-color: -moz-use-text-color; background: none repeat scroll 0% 0% #5b9bd5; padding: 0cm 5.4pt;" valign="top" width="85"><strong><span style="color: white;">-5</span></strong></td>
<td style="width: 70.9pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #deeaf6; padding: 0cm 5.4pt;" valign="top" width="71">10</td>
<td style="width: 4cm; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #deeaf6; padding: 0cm 5.4pt;" valign="top" width="113">-13,7</td>
<td style="width: 106.3pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #deeaf6; padding: 0cm 5.4pt;" valign="top" width="106">kova tuuli</td>
</tr>
<tr>
<td style="width: 84.8pt; border-right: 1pt none; border-width: medium 1pt 1pt; border-style: none; border-color: -moz-use-text-color; background: none repeat scroll 0% 0% #5b9bd5; padding: 0cm 5.4pt;" valign="top" width="85"><strong><span style="color: white;">-5</span></strong></td>
<td style="width: 70.9pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #bdd6ee; padding: 0cm 5.4pt;" valign="top" width="71">15</td>
<td style="width: 4cm; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #bdd6ee; padding: 0cm 5.4pt;" valign="top" width="113">-15,0</td>
<td style="width: 106.3pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #bdd6ee; padding: 0cm 5.4pt;" valign="top" width="106">myrsky</td>
</tr>
<tr>
<td style="width: 84.8pt; border-right: 1pt none; border-width: medium 1pt 1pt; border-style: none; border-color: -moz-use-text-color; background: none repeat scroll 0% 0% #5b9bd5; padding: 0cm 5.4pt;" valign="top" width="85"><strong><span style="color: white;">-10</span></strong></td>
<td style="width: 70.9pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #deeaf6; padding: 0cm 5.4pt;" valign="top" width="71">5</td>
<td style="width: 4cm; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #deeaf6; padding: 0cm 5.4pt;" valign="top" width="113">-17,4</td>
<td style="width: 106.3pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #deeaf6; padding: 0cm 5.4pt;" valign="top" width="106">heikko tuuli</td>
</tr>
<tr>
<td style="width: 84.8pt; border-right: 1pt none; border-width: medium 1pt 1pt; border-style: none; border-color: -moz-use-text-color; background: none repeat scroll 0% 0% #5b9bd5; padding: 0cm 5.4pt;" valign="top" width="85"><strong><span style="color: white;">-10</span></strong></td>
<td style="width: 70.9pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #bdd6ee; padding: 0cm 5.4pt;" valign="top" width="71">10</td>
<td style="width: 4cm; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #bdd6ee; padding: 0cm 5.4pt;" valign="top" width="113">-20,3</td>
<td style="width: 106.3pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #bdd6ee; padding: 0cm 5.4pt;" valign="top" width="106">kova tuuli</td>
</tr>
<tr>
<td style="width: 84.8pt; border-right: 1pt none; border-width: medium 1pt 1pt; border-style: none; border-color: -moz-use-text-color; background: none repeat scroll 0% 0% #5b9bd5; padding: 0cm 5.4pt;" valign="top" width="85"><strong><span style="color: white;">-10</span></strong></td>
<td style="width: 70.9pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #deeaf6; padding: 0cm 5.4pt;" valign="top" width="71">15</td>
<td style="width: 4cm; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #deeaf6; padding: 0cm 5.4pt;" valign="top" width="113">-22,0</td>
<td style="width: 106.3pt; border-width: medium 1pt 1pt medium; border-style: none; border-color: -moz-use-text-color; background: none repeat scroll 0% 0% #deeaf6; padding: 0cm 5.4pt;" valign="top" width="106">myrsky</td>
</tr>
</tbody>
</table>
<p><strong>Lainsäädäntö</strong><br />Ulkona pidettäville hevosille on useita kansallisia säädöksiä, jotka tulee täyttää. Skandinaviassa hevosille tulee olla pääsy kolmiseinäiseen suojaan ja tarjolla tulee olla kuiva makuupaikka. Vettä tulee olla vapaasti saatavilla, sillä riittämätön vedensaanti voi aiheuttaa ummetusta ja ähkyä.</p>
<p><strong>Ruokinta</strong></p>
<p>Yksi kriittisimmistä tekijöistä kylmänsietokyvyn määrittelemisessä on energiansaanti. Tarvitaan riittävä määrä hyvälaatuista rehua kattamaan lisääntynyt energiantarve. Hevoset pystyvät hyvin tarvittaessa lisäämään yksilöllistä rehunsyöntiään. Tämän vuoksi vapaa korkealaatuinen heinä- tai säilöheinäruokinta on helpoin ja sopivin tapa tarjota lisäenergiaa.</p>
<p><strong>Laumadynamiikka</strong><br />Hevosilla on laumassa arvojärjestys ja arvojärjestyksessä matalammalla olevat voivat laihtua, vaikka rehua olisi runsaasti saatavilla. Sekaryhmissä nuorimmat hevoset ovat arvojärjestyksessä matalimmalla. Jotta voidaan varmistaa kaikkien hevosten riittävä rehunsaanti, tulee syöntitilaa olla riittävästi tarjolla. Ellei näin ole, dominoivat yksilöt eivät salli arvojärjestyksessä matalammalla olevien syödä riittävästi, vaikka rehua olisikin riittävästi tarjolla. Täysikasvuiset levossa olevat hevoset pystyvät hyvin täyttämään energiantarpeensa vapaalla hyvälaatuisella heinä- tai säilöheinäruokinnalla saadessaan lisäksi kivennäis/vitamiinivalmistetta. Nuoret kasvavat hevoset, tiineyden lopulla olevat tammat ja valmennettavat hevoset tarvitsevat lisäksi väkirehutäydennystä. Tämä vaatii olosuhteet, mitkä mahdollistavat yksilöllisen ruokinnan, sillä väkirehujen ryhmäruokintaa ei suositella.</p>
<p>Hevosten ulkona pitäminen vaatii yksilöllistä tarkkailua, jotta voidaan turvata hyvinvointi, normaali kehitys, kuntoluokka ja terveys. Valmennuksen jälkeen hiestä märät hevoset tulisi aina kuivata ennen kuin ne päästetään takaisin laumaan. Loimien tarve pitää harkita yksilökohtaisesti, mutta useat hevoset pärjäävät ilman loimea hyvin karuja olosuhteita lukuunottamatta.</p>
<p><strong>PC-Horse ja ryhmäruokinta</strong><br />Kun käytät PC-Horsea ryhmäruokinnassa olevien hevosten ruokinnan suunnitteluun, voit laittaa päälle toiminnon "aktiivinen hevonen". Tämä nostaa laskennallista energiantarvetta 10 %.&nbsp; PC-Horse ei voi ottaa huomioon paikallisia sääolosuhteita. Helpoin ja paras tapa varmistaa tasapainoinen rehustus ja riittävä energiansaanti, on laskea rehuannos PC-Horsella tavanomaiseen tapaan ja laittaa tarjolle vapaasti hyvälaatuista heinää tai säilöheinää, jolloin hevoset voivat tarvittaessa lisätä syöntimäärää. Heinä tai säilöheinä tulisi analysoida, jotta voidaan olla varmoja riittävästä laadusta. Koska yksilöllistä rehunsyöntiä ei voi mitata, vaan arvioida, tulee jokaista hevosta tarkkailla, erityisesti talviaikaan.</p>
<p>&nbsp;</p>
<p style="margin-top: 0.1pt; margin-right: 0cm; margin-bottom: 0.1pt;"><em>This article was originally written by Dr. Day Austbø.</em><br /> <em>Copyright: PC-Horse International - Norway 2012.</em><br /> <em>Feel free to use and publish the material. Please indicate the source and author.</em></p>
<p><span style="border-radius: 2px; text-indent: 20px; width: auto; padding: 0px 4px 0px 0px; text-align: center; font: bold 11px/20px 'Helvetica Neue',Helvetica,sans-serif; color: #ffffff; background: #bd081c  no-repeat scroll 3px 50% / 14px 14px; position: absolute; opacity: 1; z-index: 8675309; display: none; cursor: pointer;">Save</span></p>