I rationer til heste bør der være minst 1,5 kg grovfodertørstof pr 100 kg hest. Dette er vigtigt for normal funktion af tarmsystemet og for at hesten skal få nok tyggetid til at føle sig mæt og tilfreds. For heste som let bliver for fede må vi vælge et grovfoder med lavere energindhold således, at de kan få tilstrækkeligt at æde uden at blive for fede. For heste i træning er det modsat. Disse bør få tilstrækkeligt med grovfoder i rationen og det skal være grovfoder med et højere energiindhold. Dette medfører at vi kan reducere mængden af kraftfoder i rationen, hvilket er noget som kan have positiv effekt på sundhed og trivsel, noget som i mange tilfælde også fører til bedere præstationer.