<p><img src="images-joomla/stories/seasons/02splash200x150.jpg" alt="02splash200x150" width="200" height="150" /></p>
<p>Mange ønsker at beholde deres heste selvom de er blevet gamle og  kun bruges ganske lidt.  Normalt regner vi med, at heste betegnes som gamle, når de er 20 år men der er meget  store forskelle på hvor godt heste fungerer når de bliver ældre.</p>
<p>Gamle heste får ofte problemer med tænderne og dermed vanskeligheder med at tygge foderet.  Hvis den ældre hest begynder at tabe huld,  må vi være meget opmærksomme på foderkvaliteten.</p>
<p> Særlig grovfoderet må ikke blive for groft og tungt fordøjeligt. Mange hesteejere foretrækker at  give wrap i stedet for hø til gamle heste, da det  fugtige foder er lettere at  tygge. Af kraftfoder  kan man  vælge pelleteret kraftfoder eller mysli blandinger. Disse vil have en højere  fordøjelighed  end ubehandlet kraftfoder.  Lidt vegetabilsk olie i rationen vil være med til at  øge energiindholdet og dermed betyde, at hesten bedre kan holde huldet.</p>
<p>Det er ikke dokumenteret, at gamle heste har et højere energibehov end yngre heste, men dårligere tænder og nedsat optagelse fra stortarmen vil kunne betyde at energiindholdet i rationen må øges .</p>
<p>Effekten af alder på hestens proteinbehov er ikke dokumenteret, men enkelte undersøgelser har vist lavere fordøjelighed af protein hos gamle heste. Det vil derfor være vigtigt, at sørge for proteinkilder med en god aminosyresammensætting for at sikre at hesten kan opretholde sin muskelmasse. Af aminosyrene har der i denne forbindelse  særligt været fokuseret på lysin og treonin.</p>
<p>Der foreligger kun lidt information om ændringer i behovet for mineraler og vitaminer som følge  af høj alder. Der er imidlertid påvist en lille nedgang i udnyttelsen  af fosfor og et  øget behov for vitamin C.</p>
<p>Gamle heste kan få Cushings syndrom. Dette skyldes en svulst på hypofysen og fører ofte til forfangenhed. Ofte får hesten også unormal lang og tyk pels. Hester med Cushings syndrom får ofte også diabetes. Andre symptomer omfatter vægttab, nedsat appetit og hævelser over øjnene. Heste med denne lidelse tåler ikke sukker eller stivelse og man skal derfor undgå sukkerholdig foder eller almindeligt  kraftfoder baseret på stivelsesrigt korn. Fiberrige fodertyper som primært  fordøjes i blindtarm og stortarm vil være bedst, da disse  kun i meget begrænset omfang giver anledning til stigende blodsukker.</p>
<p>Ud fra litteraturen ser der ikke ud til, at være store forskelle  i næringsbehovet ved stigende  alder. Det er imidlertid vigtigt, at sørge for at hesten har gode tænder og  generelt  er frisk. Hvis hesten begynder at  blive tyndere må man være omhyggelig med foderkvaliteten, sådan  at hesten formår at tygge godt og fordøjelsen bliver bedst mulitg. Sygdomme som Cushings syndrom, diabetes, forfangenhed eller hyppig kolik  stiller specielle krav til foderplanen og der bør søges hjælp hos fodringsrådgiveren.</p>
<p><em>This article was originally written by Dr. Day Austbø.</em><br /><em> Copyright: PC-Horse International - Norway 2012.</em><br /> <em>Feel free to use and publish the material. Please indicate the source and author.</em></p>