<p style="text-align: right;"><a href="index.php?option=com_content&amp;view=article&amp;id=3880:poll-nb&amp;catid=619:topics-feedback&amp;lang=nb-NO"><span style="color: #ff0000;"><strong>Vennligst kommentere denne artikkelen</strong></span></a></p>
<p><strong>I PC-Horse programmet sine fôrlister finner du næringsinnhold i standard grovfôr (gras, høy, ensilasje) og kraftfôr (bygg, havre mm). Næringsinnholdet som blir oppgitt i standardfôrene er hentet fra flere forskjellige tabeller. Disse standard fôrene er eksempler som skal brukes når du ikke har originale analyser av fôret ditt. Kommersielle kraftfôrblandinger og vitamin/mineral tilskudd har næringsinnhold som er oppgitt og garantert av produsent. For standard kraftfôr (korn og kornbiprodukter) varierer næringsinnholdet relativt lite. For grovfôr kan imidlertid næringsinnholdet innen en type fôr variere betydelig. Dette betyr at næringsinnholdet i eksemplene på standard grovfôr er middelverdier av mange analyserte fôr. Den grovfôrkvaliteten du har på din stall kan avvike mye i næringsinnhold i forhold til standardverdiene. Vi anbefaler derfor absolutt at det grovfôret du bruker til hestene dine er analysert. De viktigste analyseverdiene er for energi (fôrenheter) protein og makromineralene kalsium (Ca), fosfor (P) og magnesium (Mg).</strong></p>
<p><strong>Hvordan oppgis næringsinnholdet i hestefôr?</strong></p>
<p>Næringsinnholdet i hestefôr oppgis enten per kg tørrstoff (TS) er per kg fôr (slik du fôrer det). Særlig når det gjelder fôrtyper med relativt høg fuktighet (gras, ensilasje, rotvekster) er det viktig at du vet om analyseverdiene du bruker er oppgitt per kg tørrstoff eller per kg fôr.</p>
<p style="line-height: normal;"><em>Eksempel: Min ensilasje:</em></p>
<p style="line-height: normal;"><em>Tørrstoffinnhold (TS): 0,70 (kan også skrives 70%)</em></p>
<p style="line-height: normal;"><em>Energi per kg TS: 0,60 FEh.</em></p>
<p style="line-height: normal;"><em>Dette tilsvarer: 0,60 FEh x 0,7 = 4,2 FEh per kg fôr</em></p>
<p style="line-height: normal;">Energi og protein innholdet i fôr blir oppgitt i forskjellige enheter i henhold til standarder i ulike land. I Norge blir energiinnholdet i fôr til hester oppgitt som Fôrenheter til hest (FEh). Proteinet blir oppgitt som Fordøyelig råprotein (Ford.råprot.)</p>
<p style="line-height: normal;">Innholdet av makromineraler oppgis enten i gram eller som prosent. For å omregne fra prosent til gram/kg må vi multiplisere tallet i prosent med 10.</p>
<p style="line-height: normal;"><em>F. eks et innhold på 0,5% kalsium betyr at fôret inneholder 5 gram kalsium per kg.</em></p>
<p style="line-height: normal;">Innholdet av mikromineraler blir oppgitt i milligram per kg (mg/kg) eller som microgram per kg (µg/kg). Det er verdt å merke seg forskjellen da 1 mg = 1000 µg.</p>
<p style="line-height: normal;"><em>Eksempel: 20 µg selen = 0,02 mg selen</em></p>
<p style="line-height: normal;">Innholdet av vitaminer blir oppgitt som internasjonale enheter (IE) (for vitaminene A og D) eller som mg. Legg likevel merke til at innholdet av vitamin B<sub>12</sub> ofte blir oppgitt i µg. Dersom dette er tilfellet må verdiene divideres med 1000.</p>
<p style="line-height: normal;"><em>Eksempel: 56 µg B<sub>12</sub> = 0,056 mg B<sub>12.</sub></em></p>
<p style="line-height: normal;"><strong>Hvordan kan vi legge verdier fra grovfôranalysen inn i fôrlistene i PC-Horse?</strong></p>
<p style="line-height: normal;">Når du analyserer grovfôr til hest og oppgir din e-post adresse vil du motta analysesvaret på e-post med to filer som vedlegg. Den ene fila er en pdf-fil som du kan skrive ut. Den andre fila er en xml-fil som er datalesbar. Denne xml-filen kan leses av PC-Horse programmet og dataene om næringsinnhold i fôret kan automatisk og korrekt legges inn i programmet.</p>
<p style="line-height: normal;"><img src="images-joomla/stories/47-images/47-nov1.png" alt="47 nov1" width="700" height="233" /></p>
<p style="line-height: normal;">Dersom du har analysert grovfôr, men ikke har analyseverdiene som datalesbar xml-fil kan du likevel legge fôret med analyseverdier manuelt inn i fôrlista til den stallen der fôret brukes.</p>
<p style="line-height: normal;">Åpne den aktuelle fôrlista og velg «Legg inn nytt fôr» og «Jeg har ikke datafil». Gi fôret et navn og bestem korrekt fôrtype. Deretter bør du velge et «malfôr», dvs et standardfôr som er mest mulig likt ditt analyserte fôr. Når du velger et malfôr vil standard verdier for de næringsstoffene du ikke har fått analysert (f.eks vitaminer) bli lagt til så det ikke står null for disse.</p>
<p style="line-height: normal;"><img src="images-joomla/stories/47-images/47-nov2.png" alt="47 nov2" /></p>
<p style="line-height: normal;">Deretter kan du legge inn de næringsverdiene du har fått analysert i fôret ditt (rosa farge) og de andre verdiene forblir standardverdier (gul farge). Blå farge markerer hvor pekeren står. Husk alltid å kontrollere om verdiene du legger inn er per kg fôr eller per kg tørrstoff (se figur)</p>
<p style="line-height: normal;"><img src="images-joomla/stories/47-images/47-nov3.png" alt="47 nov3" /></p>
<p style="line-height: normal;">Etter at du har akseptert og lagret dine endringer finner du det nye fôret i fôrlista under «Eget fôr», og det kan nå brukes når du setter opp fôrrasjoner til hestene i denne stallen.</p>
<p style="line-height: normal;"><img src="images-joomla/stories/47-images/47-nov4.png" alt="47 nov4" /></p>
<p style="line-height: normal;">Når du har analysert grovfôr og legger analyseverdiene inn i PC-Horse programmet, vil du ha mye bedre kontroll på næringsinnholdet i hestenes rasjoner og du kan enkelt korrigere rasjonene dersom det er for mye eller for lite av enkelte næringsstoffer.</p>
<p style="margin-top: 0.1pt; margin-right: 0cm; margin-bottom: 0.1pt; text-align: left;"><strong>&nbsp;</strong></p>
<p style="text-align: right;"><a href="index.php?option=com_content&amp;view=article&amp;id=3880:poll-nb&amp;catid=619:topics-feedback&amp;lang=nb-NO"><span style="color: #ff0000;"><strong>Vennligst kommentere denne artikkelen</strong></span></a></p>
<p style="margin-top: 0.1pt; margin-right: 0cm; margin-bottom: 0.1pt;">&nbsp;<em>This article was originally written by Dr. Day Austbø.</em><br /><em>Copyright: PC-Horse International - Norway 2015</em><br /><em>Feel free to use and publish the material. Please indicate the source and author.</em></p>