<img alt="foal-diar" src="images-joomla/stories/seasons/foal-diar.jpg" width="300" height="200" /> <img alt="bete" src="images-joomla/stories/seasons/bete.jpg" width="300" height="200" /><br /><strong><br />Etter en lang vinter er det snart tid for å få hestene på beite igjen. </strong>Overgangen fra innefôring til beitegang kan imidlertid gi en del problemer dersom man ikke har gjort riktige forberedelser.<hr id="system-readmore" />
<p>Det første vi må gjøre nå er å kontrollere og eventuelt reparere gjerder og grinder. Vi bør også gå over beitene og fjerne uønskede ting som f.eks tomflasker eller rester av gammel piggtråd.&nbsp; Vi må også kontrollere at vannkilden eller drikkekar er i orden. Det må settes ut saltstein på alle beitene før hestene slippes.</p>
<p>En gradvis overgang fra innefôring til beitegang er helt avgjørende. I denne overgangsperioden, der hestene gradvis får adgang til mer og mer gras, fortsetter man med rasjonen hestene har fått inne og reduserer kraftfôret.&nbsp; La hestene få sitt vanlige grovfôr (høy eller ensilasje) om morgenen før de får beitegras og om kvelden. Tiden på beite økes gradvis over én til to uker før hestene endelig kan gå på beite hele døgnet.</p>
<p>Hester beiter ikke jevnt ned hele beiteområdet. De har sine favorittområder der de raskt beiter ned graset, og de har sine "gjødselområder" der de ikke vil beite. Det kan derfor ofte se ut som om det er godt med gras igjen på beitet, mens det egentlig er svært lite av det hestene vil ete. Vi må derfor følge godt med og flytte hestene til nytt beite i tide.</p>
<p>Før hestene slippes på beite bør de få ormekur. Kontakt veterinær og be om å få en plan for ormebehandlingen som passer ditt hestehold.</p>
<p>Hopper med føll og til unghester skal ha beiter av god kvalitet. Det er viktig å følge med slik at det hele tiden er rikelig med gras i beitene, ellers vil både avlshopper og unghester raskt gå ned i hold. Mest praktisk er det om vi kan ha flere beiter og så skifte mellom disse, eventuelt dele et stort beite inn i flere skifter.</p>
<p>Til voksne hester som ikke trenes i beiteperioden og til ponnier kan vi klare oss med beiter av lavere kvalitet. Utmarksbeiter eller skogsbeiter vil kunne være tilstrekkelig bare områdene er store nok. &nbsp;Til hester som har lett for å bli forfangne vil også mer "ekstensive" beitetyper være best.</p>
<p>Enkelte år kan vi få en tørkeperiode midt på sommeren, gjerne i juli. Da vil beitekvaliteten raskt kunne gå ned, så vi må hele tiden følge med utviklingen i beitene og hestenes hold.</p>
<p>Her i landet har vi lange tradisjoner med utpå sommeren å slippe hester på store skogsområder eller på fjellbeite. Særlig på fjellbeite vil gjerne kvaliteten på beitegraset være svært god, men hestene må beite mange timer for å få i seg nok. Vi kan derfor ofte se at unghester og hopper med føll kan bli tynne. Vi regner likevel fjellbeite for et godt alternativ, særlig til unghester, da det i tillegg til god næring gir mye og variert mosjon. Unghester, særlig åringer, som skal gå på fjellbeite må ikke være tynne ved slipping.</p>