Forår og tidlig sommer er en vigtig tid for avlshopperne. I løbet af denne periode går de fra at være højdrægtige til efter foling at blive lakterende (mælkeproduserende). I samme periode skal de også bedækkes på nyt og forhåbentlig blive drægtige. Dette stiller store krav til fodringen hvis der skal opnås gode resultater, det vil sige et sundt og rask føl og en avlshoppe som malker godt og let bliver drægtig igen ved bedækning.