<p>Selen (Se) er en vigtig del af enzymet glutation peroxydase som indgår i beskyttelsen af cellemembranerne (forhindrer oxidering). Selen er også vigtig for en normal funktion af bugspytkirtelen (pancreas). Selenmangel kan føre til muskeldegeneration (muskelsvind, svagt fødte føl som har vanskeligt ved at patte og synke), hjertemuskeldegeneration (akut hjertedød), samt en række andre sygelige tilstande. Jord og foder dyrket i Skandinavien er generelt ekstremt fattigt på selen. Selen er meget giftigt og man skal være forsigtig med doseringen. Normalt regnes der med et behov på 0.1 mg pr kg tørstof i rationen. Giftvirkning kan forekomme allerede ved 18-20 mg/dag.</p>
<p>Selen og E-vitamin kan til en hvis grad erstatte og kompensere for hinanden. Lavt indhold af E-vitamin og andre antioxidanter, samt højt indhold af umættede fedtsyrer i rationen øger behovet for selen.</p>
<p>Selen er normalt tilsat alle kraftfoderblandinger og tilskudsfoderblandinger til heste, samt til saltslikstene.</p>