<p class="MsoNormal"><strong><span style="font-size: 16pt;" lang="NO-BOK"></span></strong><span lang="NO-BOK"></span><img alt="07splash" src="images-joomla/stories/seasons/07splash.jpg" width="177" height="133" /> <img alt="saltsten" src="images-joomla/stories/seasons/saltsten.png" width="200" height="133" /> <img alt="grazing" src="images-joomla/stories/seasons/grazing.jpg" width="200" height="133" /></p>
<p class="MsoNormal"><strong><span style="font-size: 12pt;">Vi er alt et stykke ut på sommeren og det er på tide å tenke litt på hvordan det står til med hopper, føll og unghester som går på beite. Er beitene fremdeles gode, begynner de å bli nedgnagde og slitt? Kanskje har tørke eller kaldt vær redusert planteveksten. </span></strong></p>
<p class="MsoNormal">&nbsp;</p>
<p class="MsoNormal"><span lang="NO-BOK">Hvor godt beitene holder seg utover sommeren avhenger av flere ting. Dersom vi i første omgang tenker på kulturbeiter så vil produksjonen av gras variere ganske mye ut fra forhold som nedbør, temperatur, jordsmonn, plantesammensetting og gjødsling. Planteveksten er høyest tidlig på sommeren. Siden avtar både tilvekst og kvalitet. Vi må derfor regne med at beiter som gir tilstrekkelig gras til hestene tidlig på sommeren ikke er gode nok senere i beitesesongen. Utover i beitesesongen er det derfor viktig at vi jevnlig ser etter hvordan det står til med beiter og beitedyr.</span></p>
<p class="MsoNormal">&nbsp;</p>
<p class="MsoNormal"><span lang="NO-BOK">Når hestene går på beite bruker de ikke hele beiteområdet likt. Enkelte områder beites raskt ned mens andre områder blir brukt til å legge gjødsla. På disse gjødselområdene ser er det gjerne mye gras, men hestene vil ikke ete det. Dette er for at hestene skal verne seg mot smitte av innvollsparasitter. Når vi skal vurdere hvor mye gras det er igjen på beitet må vi derfor ikke regne med det graset som gror på gjødselområdene.</span></p>
<p class="MsoNormal">&nbsp;</p>
<p class="MsoNormal"><span lang="NO-BOK">Når hestene går på ett beiteområde hele sommeren får beitet liten tid til å hvile. Vi får bedre utnytting av beitene dersom vi deler inn i flere skifter slik at hestene flyttes fra skifte til skifte. På denne måten vil hvert skifte få tid til å hvile og vokse til igjen før hestene slippes tilbake igjen. I hvileperioden kan vi gjødsle, pusse av gammelt gras, fjerne møkk og eventuelt vanne dersom det har vært tørt.</span></p>
<p class="MsoNormal">&nbsp;</p>
<p class="MsoNormal"><span lang="NO-BOK">Beiter som brukes bare til hester vil etter hvert bli av dårligere kvalitet. Dette kan motvirkes dersom beitene pløyes om med noen års mellomrom. Nå er det imidlertid mange beiter om sjelden eller aldri pløyes og da kan det være til stor hjelp om vi også kan beite med andre dyreslag enn hester. Dersom det enkelte år eller perioder beites med storfe eller sau vil disse dyra være med på å redusere problemene med parasittsmitte og de vil også beite det graset som hestene ikke tar. Hesteparasitten som ender i en storfemage eller sauemage har lite å se fram til.</span></p>
<p class="MsoNormal">&nbsp;</p>
<p class="MsoNormal"><span lang="NO-BOK">Gode skog– og fjellbeiter er ypperlig til hester. Her er arealene så store at vi i mindre grad har problemer med ”gjødselområder” og parasittsmitte. I tillegg er den botaniske sammensettingen mer varierende slik at hestene i større grad kan velge hva de vil ete. Også til hester som lett blir for feite i beitesesongen vil denne typen beiter være et godt alternativ. </span></p>
<p class="MsoNormal">&nbsp;</p>
<p class="MsoNormal"><strong><span lang="NO-BOK">Kan vi bruke PC-Horse programmet til å beregne hestenes næringsopptak i beitetida?</span></strong></p>
<p class="MsoNormal"><span lang="NO-BOK">I PC-Horse finner du en egen ”beitemodul”. Her gir du opplysninger om kvaliteten av beitene dine og hvor mange timer per dag hestene går på beite. For å få opp valgene om beiter og beitegang må du først velge hest og så velge et beitegras fra fôrlista. Når du har gjort dette får du også opp valget ”Hesten går på beite”.</span></p>
<p class="MsoNormal">&nbsp;</p>
<p class="MsoNormal"><span lang="NO-BOK"><img src="file:///Users/Janne7/Library/Caches/TemporaryItems/msoclip/0clip_image002.png" width="195" height="145" /></span></p>
<p class="MsoNormal">&nbsp;</p>
<p class="MsoNormal"><span lang="NO-BOK">Dersom du klikker ”Hesten går på beite” får du nederst i skjermen opp valg for beitetype og beitetid.</span></p>
<p class="MsoNormal">&nbsp;</p>
<p class="MsoNormal">&nbsp;</p>
<p class="MsoNormal">&nbsp;</p>
<p class="MsoNormal"><span lang="NO-BOK"><img src="file:///Users/Janne7/Library/Caches/TemporaryItems/msoclip/0clip_image004.png" width="241" height="67" /></span></p>
<p class="MsoNormal">&nbsp;</p>
<p class="MsoNormal"><span lang="NO-BOK">Her kan du legge inn hvor mange timer per dag hesten går på beite og gi opplysninger om Grasmengde på beite. Hus her at grasmengde i beitet vil kunne avta ganske raskt etter at hestene er sluppet, så her må du følge med og eventuelt endre. Husk også å endre fra Vår/forsommerbeite til Sensommer/høstbeite og eventuelt til Høstbeite når du velger beitegras fra fôrlista.</span></p>
<p class="MsoNormal">&nbsp;</p>
<p class="MsoNormal"><span lang="NO-BOK">Dersom hestene ikke går på beite hele døgnet vil beitemodulen regne ut omtrent hvor mye vi kan regne at hestene eter i et gitt antall timer. Ved denne beregningen er det tatt hensyn til hestens naturlige beitemønster. Det vil si at den eter jevnt den første tida, for siden å legge inn pauser til hvile og annen aktivitet. </span></p>
<p class="MsoNormal">&nbsp;</p>
<p class="MsoNormal"><span lang="NO-BOK">Beregningene av hva hestene tar opp på beite vil alltid være usikre, så følg godt med utviklingen i beitene og hestenes hold slik at du kan korrigere etter behov.</span></p>