<p style="text-align: right;"><a href="index.php?option=com_content&amp;view=article&amp;id=3880:poll-nb&amp;catid=619:topics-feedback&amp;lang=nb-NO"><span style="color: #ff0000;"><strong>Vennligst kommentere denne artikkelen</strong></span></a></p>
<p>Vinterkulde påvirker hestens næringsbehov og da spesielt energibehovet. Det ideelle for hesten er at den får tid til gradvis å tilpasse seg lave utetemperaturer. En slik akklimatisering innebærer at hesten får en tykkere vinterpels, legger på seg og kommer i godt hold så den har et ekstra isolerende fettlag. Dersom hesten i tillegg til dette har mulighet til å søke ly for vind og nedbør (regn/snø) kan den være ute i kalde perioder uten å ha på vinterdekken. Her må vi imidlertid alltid huske at rett fôring og fri tilgang til temperert vann er en forutsetning.</p>
<p><img src="images-joomla/stories/seasons/vinterston.jpg" alt="vinterston" /></p>
<p><strong>Hvordan reagerer hesten på kulde?</strong><br />Hesten reagerer på kulde på flere måter. Atferdsmessig vil den gjerne snu seg og sette halen mot vinden, søke sammen med andre og oppsøke skjul der den er i beskyttet mot vind og nedbør. Den vil også øke etetiden og spise mere. Dersom temperaturen faller under det som kalles «lavere kritisk temperatur», ofte forkortet LCT (lower critical temperature), må den aktivere metabolske og fysiologiske reaksjoner og produsere mer varme for å kunne opprettholde normal kroppstemperatur.</p>
<p><strong>Lavere kritisk temperatur (LCT)</strong><br />Lavere kritisk temperatur er definert som den omgivelsestemperaturen der hesten må øke stoffskiftet og derved produsere mer varme for å opprettholde normal kroppstemperatur. Hva som er den individuelle LCT for en hest under gitte forhold vil påvirkes også av vind, nedbør (regn eller snø), relativ luftfuktighet, akklimatisering, hold (fet/tynn) og tykkelse på vinterpelsen. I tillegg tåler unghester mindre kulde enn voksne hester.<br />Det finnes mange tabeller som viser LCT for ulike typer hester. Dersom voksne hester kan søke ly for vind og nedbør vil de etter gradvis tilvenning (akklimatisering) være komfortable ved temperaturer ned til -15 oC eller lavere. For unghester vil tilsvarende temperaturer ligge i området 0 til -10 oC.</p>
<p><strong>Produksjon av kroppsvarme</strong><br />Kroppen produserer varme ved muskelsammentrekkinger (skjelving eller frivillig fysisk aktivitet) og ved at de fleste kjemiske reaksjoner i kroppen produserer varme. I hestens baktarm (blindtarm og tykktarm) fører tarmmikrobenes fordøyelse av fiber fra fôret til at det produseres mye varme. Derfor vil både mengde fôr og type fôr påvirke hvor mye varme som produseres ved fordøyelsen.</p>
<p><strong>Grovfôr</strong><br />For å øke produksjonen av kroppsvarme i kalde perioder er det mest effektivt å øke mengdene grovfôr i hestens rasjon, da grovfôrets høge fiberinnhold stimulerer den mikrobielle fordøyelsen i baktarmen, og dermed øker varmeproduksjonen. Fordøyelse av kraftfôr fører til vesentlig mindre varmeproduksjon. Som en konsekvens av dette blir det oftest gitt råd om å gi fri tilgang på grovfôr til hester som skal være ute i kulde. Så lenge hestene ikke blir for feite ved slik fôring er dette en god og sikker fôringspraksis.</p>
<p><strong>Vann</strong><br />I kaldt være kan hestenes vanninntak bli for lite. Dette fører til at de spiser mindre og at faren for kolikk øker. Det må derfor på det sterkeste rådes til at hestene alltid blir gitt fri tilgang til friskt temperert vann (7 til 10 oC eller varmere). <span id="result_box" class="" lang="no"><span class="hps">Det kan</span> <span class="hps">være en god</span> <span class="hps">idé å få</span> <span class="hps">oppvarmede</span> <span class="hps">vannbeholdere</span> <span class="hps">som det finnes flere</span> <span class="hps">merker på markedet</span> <span class="hps">å velge mellom.</span></span></p>
<p><img src="images-joomla/stories/seasons/termobar.jpg" alt="termobar" style="display: block; margin-left: auto; margin-right: auto;" /></p>
<p><strong>PC-Horse</strong><br />Når du setter opp hestens rasjon ved hjelp av PC-Horse programmet vil du alltid ha kontroll med mengden grovfôr i rasjonen. Dermed kan du øke grovfôrmengdene optimalt når det er behov for dette.</p>
<p style="text-align: right;"><a href="index.php?option=com_content&amp;view=article&amp;id=3880:poll-nb&amp;catid=619:topics-feedback&amp;lang=nb-NO"><span style="color: #ff0000;"><strong>Vennligst kommentere denne artikkelen</strong></span></a></p>
<p style="margin-top: 0.1pt; margin-right: 0cm; margin-bottom: 0.1pt;">&nbsp;<em>This article was originally written by Dr. Day Austbø.</em><br /><em>Copyright: PC-Horse International - Norway 2015</em><br /><em>Feel free to use and publish the material. Please indicate the source and author.</em></p>