Hestens forfedre regnes fra og med Condylarthres, som levde for 75 millioner år siden, samt Eohippus og Hyracotherium som levde for ca 55 millioner år siden. Den moderne hesten stammer fra Eohippus, "Urhesten". De  opprinnelige ville hestene som har eksistert fram til vår tid er den asiatiske villhesten, tarpanen og skogshesten. Fra disse hestene stammer de 4 grunntypene av hester som vi kjenner fra tiden før mennesket begynte å temme hesten for ca 3500 år siden,  2 ponnityper og 2 hestetyper. Den første bruken mennesket gjorde av hesten var som ridedyr i krig, og til jakt.