Kopper (Cu) spiller en viktig rolle som del av enzymer som inngår ved syntese av pigment og ved syntese og vedlikehold av elastisk vindevev. Kopper er også nødvendig ved mobilisering av jernlagre, da det inngår i enzymet ceruloplasmin som medvirker til å få jernet over i treverdig form (Fe +++ ) i transferrin (transportform). Kopper har derved indirekte betydning både for absorpsjon av jern og for syntese av hemoglobin. Kopper inngår også i flere andre enzymer.