<p><strong>Karbohydrater er hovedkilden til energi i hestens rasjon. Men karbohydratene er en stor familie som omfatter mange næringsstoffer fra enkle sukker til de mer komplekse som stivelse og cellulose. Disse forskjellige karbohydratene fordøyes enten enzymatisk i tynntarmen eller de blir fordøyd (fermentert) av mikrobene hovedsakelig i blindtarm og stortarm.</strong></p>
<p><strong>Fordøyelse av karbohydrater i tynntarmen</strong></p>
<p>I tynntarmen blir sukker og stivelse brutt ned til enkle sukker ved hjelp av enzymer og absorbert til blod som glukose (blodsukker). Herfra transporteres glukosen til lever, muskler og andre organer og brukes til energi eller lagres som glykogen eller kroppsfett. Mengden glukose i blodet er nøye regulert ved hjelp av insulin. Det fleste hestene har ikke problemer med reguleringen av blodsukkeret, men enkelte hester og ponnier er insulin resistente (reagerer lite på insulin) og har dermed problemer med reguleringen. For slike hester er det viktig at innholdet i rasjonen av sukker og stivelse holdes så lavt som mulig.</p>
<p>I normale rasjoner er det hovedsakelig stivelse fra kornet i kraftfôrblandinger som kan utgjøre et problem. Bygg og mais inneholder rundt 500 g stivelse per kg, mens havre inneholder rundt 350 g/kg. I kraftfôrblandinger til hest vil stivelsesinnholdet variere fra rundt 140 til 450 g/kg. Til normalt friske hester blir det anbefalt å ikke gi mer enn 0,4 kg kornbasert kraftfôr per 100 kg kroppsvekt per måltid. Dette betyr maks 2 kg per måltid for en hest på 500 kg.</p>
<p><strong>Fordøyelse i blindtarm og stortarm</strong></p>
<p>Fiber i fôret, hovedsakelig cellulose og hemicellulose, fermenteres av mikrobene i blindtarm og stortarm. Dette fører til danning av flyktige fettsyrer, mest eddiksyre, propionsyre og smørsyre. Disse fettsyrene blir absorbert og utnyttes enten til energi direkte eller de lagres som kroppsfett. Propionsyre kan også omdannes til glukose i levra. Disse flyktige fettsyrene som produseres i de bakre tarmavsnitt absorberes og utnyttes uten problemer av hesten. Derfor er det ønskelig at grovfôr (høy, ensilasje, gras) og andre fiberrike fôrtyper utgjør en så stor del av hestens rasjon som mulig. Dette er også viktig for normal fylling og transport i tarmen.<a name="_GoBack"></a></p>
<p><strong>PC-Horse</strong></p>
<p>Når du bruker PC-Horse til å sette opp fôrrasjoner til hestene dine vil du alltid kunne se hvor mye sukker, stivelse og fiber rasjonene inneholder. Dermed kan du tilpasse rasjonene best mulig til den enkelte hest. I tillegg vil du også se innholdet og balansen av de andre nødvendige næringsstoffene.</p>
<p style="margin-top: 0.1pt; margin-right: 0cm; margin-bottom: 0.1pt;">&nbsp;</p>
<p style="margin-top: 0.1pt; margin-right: 0cm; margin-bottom: 0.1pt;"><em>This article was originally written by Dr. Day Austbø.</em><br /> <em>Copyright: PC-Horse International - Norway 2017.</em><br /> <em>Feel free to use and publish the material. Please indicate the source and author.</em></p>