<p>Biotin inngår i mange metabolske reaksjoner i kroppen, blant annet i omsetting av fettsyrer og aminosyrer, og nydanning av glukose. Biotin er også viktig for normal celledeling.</p>
<p>Biotin finnes i mange fôrslag som inngår i vanlige rasjoner. Eksempler på biotininnhold er: Alfalfa høy (0,2 mg/kg TS), Havre (0,1-0,4 mg/kg TS), Bygg (0,13-0,17 mg/kg TS).</p>
<p>Biotin er ett av de vannløslige B-vitaminene. Det er&nbsp; ennå ikke fastsatt eksakte behov for &nbsp; biotin. PC-Horse angir derfor bare hvilke mengder som tiføres med fôret, og kan ikke varsle om underskudd eller overskudd av biotin i rasjonen. &nbsp;&nbsp;Normalt produseres tilstrekkelig med biotin til å dekke hestens behov fra mikrobene i &nbsp; tarmkanalen. Biotin rapporteres å kunne ha positiv virkning på &nbsp; normal hov-vekst og på reparasjon av skader i hovens hornstoff. &nbsp; Man må da gi relativt store mengder biotin (10-30 mg/dag) i perioder av 7-9 måneder. Mange&nbsp; kraftfôr og mineral- og vitaminblandinger har tilsatt ekstra biotin. Det finnes også spesialtilskudd med særlig høyt innhold av biotin på markedet.</p>