<div>
<p style="margin-top: 0.1pt; margin-right: 0cm; margin-bottom: 0.1pt; text-align: right;"><a href="index.php/da/619-topics/topics-feedback/3881-poll-dk"><span style="color: #ff0000;"><strong><span id="result_box" class="short_text" lang="da"><span class="hps">Venligst</span> <span class="hps">kommentere denne artikel</span></span></strong></span></a></p>
</div>
<div>&nbsp;</div>
<p><strong>Når en hest er for fed eller for tynd må vi prøve at ændre på hestens huld. Hvis hesten er frisk, har fået checket tænder og for nyligt er blevet behandlet mod indvoldsparasitter efter dyrlægens anbefaling, så vil hestens huld i stor udstrækning være et resultat af dens fysiske aktivitet, produktion (drægtighed, mælkeproduktion, vækst) og indtaget af energi.</strong></p>
<p><strong>Huldpoint</strong><br />For at beskrive huldet på en hest bruger vi et system hvor vi giver hesten huldpoint. Skalaen går fra 1 til 9, hvor 1 er ekstrem tynd, 5 er moderat og 9 er ekstrem fed. Hvis du vil studere dette system i detaljer kan du følge denne link:</p>
<p><strong><em>https://en.wikipedia.org/wiki/Henneke_horse_body_condition_scoring_system</em></strong></p>
<p>Systemet giver hesten huldpoint ud fra fedtdepoterne på forskellige dele af kroppen. For de fleste heste vil en huldscore på mellem 4 og 6 være optimalt. For avlshopper derimod, bør huldscoren være lidt højere, mellem 6 og 7, da dette niveau er passende for frugtbarhed og mælkeproduktion.</p>
<p>I dag ser vi ikke så mange tynde heste. Fede heste er derimod et stadig stigende problem og sygdomme som forfangenhed og insulinresistens (nedsat insulinrespons) bliver stadig mere almindelige . I en nyt dansk studie om hold af islandsheste i Danmark (Jensen et al., 2016) fandt man at 6% af hestene havde huldpoint 3-4 (var tynde), mens hele 24% havde huldpoint fra 7-9 (var meget fede).</p>
<p><strong>Hvordan ændre vi på hestens huld</strong><br />Ændringer i hestens huld tager tid. Ændring i hestens huldpoint kan vi opnå ved at:</p>
<p>1) Øge eller mindske hestens fysiske aktivitet (træningen)<br />2) Øge eller mindske energiindholdet i hestens foderration<br />3) En kombination af 1 og 2.</p>
<p>Mange faktorer vil påvirke hvor meget energi hesten behøver for at gå op i vægt eller hvor meget energi der skal reduceres med, for at hesten går ned i vægt. En rettesnor kan være, at ved at øge eller mindske energimængden i rationen 15-20% i 120 dage ,vil det føre til en ændring i huldet på ca 1 point (f.eks fra 4-5). Det er vigtigt , at være klar over, at ændringer i huldet for en hest skal gøres gradvist og tager tid. Ellers kan for stærk overfodring eller underfodring føre til sygdomsproblemer.</p>
<p>I PC-Horse kan du ændre hestens beregnede energibehov ved, at vælge «Korrektion af kropsvægt» når du er i skærmbilledet hvor kropsvægten lægges ind(se billede). Man ser da hvor mange procent den beregnede energimængde er ændret (tal i rødt). Denne funktion er aktiv for alle typer af heste med undtagelse af ungheste i vækst. Hvis der er behov for at ændre på huldet til en unghest kan dette gøres ved at vælge en højere eller lavere forventet voksenvægt, vælge ønsket væksthastighed Normal eller høj opdrætningsintensitet, gør ændringer i træning eller vælg at unghesten er en aktiv og går på fold.</p>
<p>&nbsp;</p>
<div>&nbsp;</div>
<div><img src="images-joomla/stories/seasons/45novarticle1.png" alt="45novarticle1" style="display: block; margin-left: auto; margin-right: auto;" /></div>
<div>&nbsp;</div>
<div><img src="images-joomla/stories/seasons/45novarticle2.png" alt="45novarticle2" style="display: block; margin-left: auto; margin-right: auto;" /><br />
<div>
<p style="margin-top: 0.1pt; margin-right: 0cm; margin-bottom: 0.1pt; text-align: right;"><a href="index.php/da/619-topics/topics-feedback/3881-poll-dk"><span style="color: #ff0000;"><strong><span id="result_box" class="short_text" lang="da"><span class="hps">Venligst</span> <span class="hps">kommentere denne artikel</span></span></strong></span></a></p>
</div>
</div>
<p><em>This article was originally written by Dr. Day Austbø</em><br /><em> Copyright: PC-Horse International - Norway 2012.</em><br /><em>Feel free to use and publish the material. Please indicate the source and author.</em></p>