<p>Kaikki tietävät, että makeiset ja rasvainen ruoka sisältävät paljon kaloreita ja lihottaa, kun taas vihannekset, hedelmät ja kokojyväviljasta valmistettu leipä sisältävät vähemmän kaloreita (vähemmän energiaa) kiloa tai grammaa kohti. Kun kyse on ihmisistä, käytetään ruoan energiasisällön mittayksikkönä kaloreita.</p>
<p>Hevosten rehujen energiasisältöä on hankalampi kuvata. Tähän on osittain syynä se, että hevosten energiantarve voidaan ilmaista sekä megajouleina että rehuyksikköinä. Lisäksi energiantarve ja rehujen energiasisältö voidaan laskea eri menetelmin: esim. sulavana energiana, muuntokelpoisena energiana tai nettoenergiana. Palaamme tähän asiaan myöhemmin, sillä tällä on myös käytännön merkitystä, koska energiantarpeen laskemiseen käytetty menetelmä vaihtelee maittain ja perustuu kunkin maan tapoihin. Kunhan energiantarve ja rehujen energiasisältö lasketaan samalla tavoin, saa hevonen kuitenkin oikean määrän energiaa. Olemme ottaneet tämän huomioon PC-Horse -ohjelmassa.</p>
<p style="text-align: center;"><img src="images-joomla/stories/seasons/energyjump.jpg" alt="energyjump" width="500" height="375" /></p>
<p>Tarkastellaan ensin energian määrän ilmaisemiseen käytettäviä yksiköitä. Kalori ovat vanha energianmäärän yksikkö, eikä sitä tulisi enää käyttää. Nykyään käytetään energian yksikkönä "joulea". Muuntaminen kaloreista jouleihin on yksinkertaista: 1 kalori = 4.18 joulea. Kun energian määrä ilmaistaan jouleina, on numeerinen arvo noin 4 kertaa korkeampi kuin kaloreita käytettäessä.<br /> <br /> 1 joule on pieni määrä energiaa. Koska hevonen on iso eläin ja tarvitsee päivässä miljoonia jouleja ylläpitoon ja rasitukseen, on parempi käyttää megajoulea (MJ) kuin joulea hevosen energiantarvetta laskettaessa. Yksi megajoule on miljoona joulea.</p>
<p><br /> Yritämme nyt selittää erilaisia laskentamenetelmiä. Vaikka Sinun ei tarvitse ymmärtää kaikkia yksityiskohtia, on hyvä olla tietoinen erilaisista energian laskentatavoista. Usein on tarpeen muuntaa maahantuodun rehun energiansisälto vastaamaan omia kansallisia yksikköjä, kun halutaan vertailla rehujen energiasisältöä.</p>
<p><strong>Sulava energia (DE)</strong></p>
<p>Tarvitaan sulavuuskoe, jotta voidaan määrittää kuinka paljon energiaa hevonen saa tietystä rehusta. Sulavuuskokeissa ryhmälle hevosia annetaan tietty määrä rehua usean päivän ajan. Lanta kerätään ja määritetään rehun kokonaisenergia ja lannan energia polttamalla. Kun rehun ja lannassa menetetyn energian määrä on mitattu, voidaan laskea hevosen sulattama energian määrä. Tätä erotusta rehun kokonaisenergian ja lannan energian välillä kutsutaan rehun <strong>sulavan energian määräksi</strong>, joka yleensä lyhennetäään DE. Iso-Britanniassa hevosen energiantarve ja rehujen energiasisältö annetaan sulavana energiana (DE) ja yksikkönä on MJ. Yhdysvalloissa energiantarve lasketaan myös sulavana energiana (DE), mutta yksikkönä käytetään edelleen vanhaa kaloria (megakalori, Mcal).</p>
<p><strong>Muuntokelpoinen energia (ME)<br /></strong>Joissain maissa, kuten Ruotsi ja Saksa, rehujen energiasisältö ilmaistaan muuntokelpoisena energiana ja yksikkönä on megajoule (MJ). Laskettaessa muuntokelpoista energiaa, yhdistetään laskelmiin sekä lannan energiasisältö sekä hevosen virtsan ja suoliston kaasujen (metaani) muodossa menetetty energia. Tämän vuoksi rehustuksen energiasisällöllä on hieman matalampi lukuarvo (MJ), kun muuntokelpoisena energiana ilmaistua arvoa verrataan sulavaan energiaan. Tulee aina tarkistaa, onko rehun energia-arvo annettu sulavana energiana vai muuntokelpoisena energiana.</p>
<p><strong>Nettoenergia (NE tai rehuyksiköt)</strong></p>
<p>Rehun nettoenergia on osuus kokonaisenergiasta, mikä voidaan käyttää valmennukseen ja työhön, lisääntymiseen ja kasvuun, kun on vähennetty energiahävikki (lämpö), jota muodostuu ravintoaineiden sulatuksessa, imeytymisessä ja elimistön aineenvaihdunnassa. Rehun nettoenergia-arvo (MJ) on tämän vuoksi jopa matalampi kuin muuntokelpoinen energia ilmaistu luku.</p>
<p>Käytännössä nettoenergia-arvo on muunnettu megajouleista siihen suhteessa olevaan energiayksikköön, hevosten rehuyksikköön. Tämä on vanha tapa nettoenergiamenetelmää käyttävissä maissa. Euroopassa näihin maihin kuuluu, Norja, Tanska, Islanti, Hollanti ja Ranska. Kun lasketaan hevosten energiayksikköä (“Feed Units Horse (FUH)”, jaetaan nettoenergia-arvo 9.414 MJ:lla. Miksi jaetaan luvulla 9.414? Tämä lukema ilmaiseen yhden ohrakilon sisältämän nettoenergian (MJ) määrän. Kun ilmaistaan rehun energiamäärä rehuyksiköissä, ilmaisemme kuinka paljon nettoenergiaa hevoselle annettu rehu sisältää kiloa kohti verrattuna ohraan. Jos esimerkiksi heinän energiasisällöksi on määritetty 0,5 rehuyksikköä, tarkoittaa se heinän sisältävän kiloa kohden puolet ohran (1 kg) sisältämästä energiamäärästä. Toisin sanoen, heinää tulee syöttää 2 kg korvaamaan sama energia kuin hevonen saisi syömällä 1 kg ohraa.</p>
<p><strong>Yhteenveto</strong></p>
<p>Olemme tutustuneet useisiin rehun energiasisältöä kuvaaviin menetelmiin:</p>
<p>sulava energia (DE), muuntokelpoinen energia (ME) ja nettoenergia (NE).</p>
<p>Sulava energia ja muuntokelpoinen energia ilmaistaan muodossa MJ, kun taas nettoenergian yksikkönä käytetään rehuyksiköitä. Hollannissa nettoenergian yksikköä kutsutaan VEP ja Ranskassa UFC. Kuten yllä on painotettu, on tärkeää tietää, että hevosen energiantarve (esim. sulava energia tai nettoenergia) on laskettu ja ilmaistu samoissa yksiköissä (esim. MJ tai UFC) kuin rehun energiasisältö.</p>
<p>Tässä esimerkki selvennykseksi:</p>
<p>Jos hevosen tarve lasketaan sulavana energiana käyttäen esimerkiksi suoraan USA:sta NRC:n laskelmia ja rehun energiana käytetään muuntokelposeina energiana ilmaistua lukuarvoa MJ, saa hevonen liikaa energiaa ja&nbsp; saattaa helposti lihoa.</p>
<p>PC-Horsessa voidaan ulkomailla valmistettujen rehujen energia-arvo muuntaa vastaamaan kansallisia lukuarvoja, joko nettoenergiana tai sulavana energiana, riippumatta siitä, ovatko käytetyt yksiköt ilmaistu MJ:a tai rehuyksiköinä.</p>