Beregning av energibehov til unghester.
Tabellene er satt opp for unghester med alder 6, 12, 18, og 24 måneders alder.
Energibehovet til unghest beregnes som summen av vedlikeholdsbehovet og behovet til vekst.
I Nederland har man utviklet et system for beregning av energibehov til unghester som er mer fysiologisk begrunnet enn det vi tidligere har sett. Det er derfor mulig gjennom egne forsøk å teste hvor god beregningsmåten er, ut fra hestetype, kjønn rase etc. I Forplan hest har vi definert to nivåer for energibehov til unghester. Dette for å kunne tilpasse energimengdene til hester med moderat eller raskere tilvekst. Rask tilvekst (25% mer energi) brukes til hester som skal utvikles raskt (fullblod, travere og enkelte ridehester) og til hester som oppdrettes i flokk og har mye aktivitet. Uansett hvilken norm man bruker må alltid hestens hold kontrolleres og fôrmengdene korrigeres etter dette.