<p>Siden beskriver hvordan du innstiller butikkversjonen av PC-Horse slik at den fungerer slik du ønsker i din butikk. Sørg for at datamaskinen er koblet opp mot internett og har standard webleser (fx internet explorer) og e-post program (for å sende fôrplaner til kunden).</p>
<p><strong>Passord</strong></p>
<p>All tilgang til administrator-funskjonene er beskyttet av et passord. For å kunne starte som administrator må du oppgi passordet "Shop".  Etter at du har definert butikknavnet fungerer dette som passord. Ta kontakt med PC-Horse dersom du ønsker en strekere passordkontroll.</p>
<p><strong>Legge inn butikkens egen logo</strong></p>
<p>Du kan enkelt legge inn en logo fra ditt bildearkiv. Logoen vises også på skjermen kundene bruker, og på fôrplanene.Trykk på "+" knappen (eller "X" dersom du vil fjerne nåværende logo).<br />Søk etter det bildet du ønsker å sette inn.<br />Klikk "Åpne" så blir bildet lagt inn.</p>
<p>Søkevinduet åpnes automatisk i programmets eget bildearkiv (images) der du finner logoene til leverandører som har garantifôr i programmets fôrliste (har avtale med PC-Horse).<br />Du kan legge inn logoen til ditt firma i denne mappen, eller søke den opp hvis du har lagret den et annet sted på datamaskinen.<br />OBS! Bildene formateres automatisk til det avlange standardformatet  200 x 50 px.<br />Resultatet blir best om bildene har tilnærmet dette formatet i utgangspunktet.</p>
<p><strong>Gjøre endringer i fôrlisten</strong></p>
<p>Du kan tilpasse fôrlisten som kunden velger fôr fra etter eget ønske (Vi kaller denne listen for "stallfôrlisten" siden kunden i PC-Horse arbeider med hesten i en stall-sammenheng). Klikk på linken "<span style="color: #3366ff;"><em>Velg fôr som kunden kan benytte i fôrplanen</em></span>". Du kan også åpne stallforlisten ved å klikke på stallikonet i venstre sidepanel, og så dobbeltklikke på stallfôrlisten.</p>
<p>Du kan fjerne de varemerkene eller de fôrene som du ikke har i ditt sortiment. Dette gjør du ved å åpne stallens fôrliste og markere enten et varemerke eller ett enkelt fôr og deretter slette.</p>
<p>Dersom du vil hente tilbake et slettet varemerke eller et slettet fôr gjør du dette med funksjonen "Kopiere fôr fra annen liste". Da kan du hente inn fôr fra den fôrlista du ønsker. I Shop-versjonen får du tilgang til vår standardfôrliste. Du kan i tillegge velge fra andre fôrlister som du har lagret på maskinen eller i nettverk.</p>
<p>Du kan også importere hele fôrlister til programmet, f.eks fôrlister fra produsenter du har forbindelser med. Klikk linken "<span style="color: #3366ff;"><em>Importere fôrliste fra fil</em></span>". Dette kan være tidsbesparende dersom du får en fôrliste fra din leverandør som er gjort ferdige til bruk med anbefalte priser. Prisene som vises til kundene kan du endre i stallfôrlisten etter behov.</p>
<p>Der kan du også legge inn priser på andre fôrtyper som du ønsker å sammenligne med.</p>
<p>I butikkversjonen av PC-Horse kan du endre priser individuelt ved å åpne gjeldende fôr. Dersom du har Konsult-versjonen kan du ender prisene sentralt på alle fôrtypene i stallfôrlisten. Denne stallfôrlisten kan du så importere til butikkversjonen. Dermed får du alle disse "prissatte" fôrene over til stallfôrlisten. Da får kundene automatisk beregnet fôrkostnadene for de fôrplanene som lages.</p>
<p><a href="index.php/nb/manual/feedlists">Klikk her for å lese mer om hvordan du arbeider med fôrlister</a></p>
<p><strong>Næringsstoffer som skal vises i fôrplanen</strong></p>
<p>Du kan selv bestemme hvilke næringsstoffer som skal vises i programmet når kunden lager en fôrplan. Klikk linken "<span style="color: #3366ff;"><em>Marker næringsstoffer som skal vises i fôrplanen</em></span>" og fjern avkryssingen for næringsstoffer du <strong>ikke</strong> ønsker å vise.</p>
<p><strong>Skriveroppsett</strong></p>
<p>Linken tar deg til en standard windows-dialog for oppsett av skriver. De fleste rapporter fra PC-Horse skrives ut fra programmets webleser, som også brukes til å vise rapportene.</p>
<p> </p>