I fordøyelseskanalen transporteres store mengder vann og elektrolytter. Med fordøyelsesvæskene transporteres daglig 15-20 liter vann/100 kg levendevekt inn i mage og tynntarm. Dette vannet har høyt innhold av natrium og klor, og blir delvis absorbert alt i tynntarmen. Resten kommer til de bakre tarmavsnitt der mye absorberes. Mengden av væske som flyter i tynn- og blindtarm avhenger av fôrtype, og er størst ved grovfôrrasjoner og mindre ved bruk av større mengder konsentrerte fôrmidler (kraftfôr). Med fordøyelsessekretene kommer også store mengder natrium og klor over i blindtarm tykktarm.