<p><img alt="12splash200x150" src="images-joomla/stories/seasons/12splash200x150.jpg" width="200" height="150" /> <img alt="stivelse" src="images-joomla/stories/seasons/stivelse.jpg" width="200" height="150" /></p>
<p>Der er lange traditioner for at anvende  kornprodukter, særlig havre og byg, i foderrationer til heste. Dette er mest aktuelt til heste som arbejder eller er i træning, da disse har et øget energibehov som er vanskeligt at dække med grovfoder alene.  </p>
<p>Havre bliver ofte gitvet hel eller valset, mens byg og andre kornarter indgår som bestanddel i kraftfoderblandinger, enten pelleteret eller som müsli.</p>
<p>Fælles for de forskellige  typeer korn er at de indeholder ca 50% stivelse. Det er denne stivelse som er den energirige del af kornet.  I gennemsnit kan vi regne med at  korn og kraftfoderblandinger indeholder ca dobbelt så meget energi per kilo som tørt grovfoder (hø). Sammenligner vi med fugtig grovfoder (ensilage, wrap) vil korn og kraftfoder pr kilo  indeholde meget mere energi. Derfor  er det vigtigt ved sammenligning af energiindhold altid at huske at korrigere foderet til samme tørstofindhold. Den mest energirige  råvare vi kan tilsætte  i rationen  til heste er fedt (f. eks. vegetabilsk olie). Fedt giver  næsten 3 gange mere energi pr kilo end korn, men kan ikke bruges i større mængder  da det så kan give problemer med fordøjelse og absorption.</p>
<p>Når hestens ration overvejende består af grovfoder, vil meget af fordøjelsen finde sted i blind- og tyktarm efter at foderet har passeret mavesæk og tyndtarm. Her bliver de fint tyggede plantefibre nedbrudt (gæret) af mikrober. Ved denne gæring dannes korte, vandopløselige fetdsyrer, hovedsagligt eddiesyre og propionsyre. Disse bliverhurtigt  optaget  gennem tarmvæggen og giver hesten en jævn tilførsel af næringsstoffer der  anvendes som energi til arbejde og produktion af mælk og foster.  </p>
<p>Når vi derimod giver hesten stivelsesrige fodertyper (korn og kraftfoderblandinger), bliver en stor del af stivelsen fordøjet i tyndtarmen. Stivelsen  bliver her nedbrudt af  enzymer til sukker (glukose) som transporteres fra tarmindholdet til blodet. Dette medfører en stigning i hestens blodsukkerniveau. For at regulere blodsukkerniveauet bliver der dannet insulin som sørger for, at glukosen bruges direkte til energi eller lagres som glykogen i lever og muskler og som fedt i fedtvævene. Når heste får meget stivelsesrigt kraftfoder bliver de lettere ”varme” og enkelte heste kan da blive vanskeligere at kontrollere, men dette varierer meget fra hest til hest. Særligt stivelse fra havre som er lettere nedbrydeligt end stivelse fra byg, menes at kunne gøre hesten lidt ”varm”. Oftest er det mængden som er udslagsgivende.</p>
<p>Hester som trænes og får meget stivelsesholdig foder må holdes i jævn aktivitet. Hvis hestene får nogen fridage uden at fodringen reduceres kan de let få muskelproblemer som resulterer i stivhed, ”tying up”, eller  udvikling af  nyreslag. Husk altid, at heste som arbejder eller træner hårdt skal have  reduseret kraftfodermængden på fridager, gerne til ca halvdelen af den mængde de får på dage med træning. Heste som tidligere har haft denne type problemer bør helst motioneres let også på fridagene.</p>
<p>Når heste får meget kraftfoder i et måltid, vil en del af stivelsen passere tyndtarmen uden at blive  absorberet, og kommer dermed over i blindtarmen. Her vil stivelsen påvirke tarmfloraen og kunne give  fald i pH-værdi (miljøet i tarmen bliver mere surt), eller giver anledning til andre ubalanser som i alvorlige tilfælde  kan resultere i kolik eller forfangenhed.</p>
<p>En hest i hård træning, kan som nævnt  have behov for relativt meget kraftfoder og det er da vigtig at kraftfoderet fordeles på flere måltider. En god huskeregel er at et enkelt måltid ikke bør indeholde mere end 1,5 gram stivelse per kilo af hestens kropsvægt. Det vil sige at en hest på 500 kg ikke bør få mer end 750 gram stivelse per måltid. Hvis hesten får 1,5 kg kraftfoder ved et måltid vil dette svare til ovennævnte   mængde stivelse.</p>
<p>Vi kan altså fastslå at stivelsesholdige kornprodukter er vigtige foderemner som tilfører hestene energi til arbejde og træning men, at denne type foder, i for store mængder, kan føre til problemer og sygdom. Det vigtigste ved brug af en større andel stivelsesholdigt foder i rationen, er at holde opsyn med hvor meget  stivelse hesten får ved hvert enkelt måltid.</p>
<p>I PC-Horse programmet vil vi fremover  tage stivelse med stivelse i rationsberegningerne. For at dette skal give mening, er det vigtigt at du bruger programmets funktion, med at fordele dagsrationen på måltider. Så vil programmet regne ud hvor  meget  stivelse hesten får pr måltid og give en advarsel hvis  det bliver for meget. På denne måde vil du få et overblik og kunne korrigere rationen eller antallet af fodringer, således at faren for uheldige bivirkninger eller sygdom bliver mindst mulig.</p>
<p><em>This article was originally written by Dr. Day Austbø.</em><br /><em>Copyright: PC-Horse International - Norway 2012.</em><br /><em>Feel free to use and publish the material. Please indicate the source and author.</em></p>