<p style="text-align: left;"><strong>Hevosia valmennettaessa energiantarve nousee ja rehustuksesta saatavan energiamäärän (MJ) on noustava vastaavasti. On vaikea arvioida tarkalleen valmennuksen aiheuttamaa ylimääräistä energiantarvetta ja siihen on olemassa useita eri laskentamalleja. Tässä kuvataan, kuinka PC-Horse laskee valmennettavien hevosten energiantarpeen</strong> </p>
<table style="width: 374px; height: 283px;" align="center">
<tbody>
<tr>
<td>&nbsp;<img src="images-joomla/stories/seasons/trav.jpg" alt="trav" /></td>
<td style="text-align: center;">&nbsp;<img src="images-joomla/stories/seasons/hopp.jpg" alt="hopp" /></td>
</tr>
<tr>
<td>&nbsp;<img src="images-joomla/stories/seasons/galopp.jpg" alt="galopp" /></td>
<td>&nbsp;<img src="images-joomla/stories/seasons/dressyr.jpg" alt="dressyr" /></td>
</tr>
</tbody>
</table>
<p><strong>Mitä valmennus on?</strong><br />Valmennus voidaan kuvailla fyysisenä aktiviteettina, mikä lisää hapen kulutusta. Hapen kulutuksen lisäys riippuu valmennuksen kestosta ja intensiteetistä. Harjoituksen kesto on helppo mitata (aika). Intensiteettiä voidaan mitata sykemittarilla ja siihen vaikuttaa useita tekijöitä, kuten nopeus, vastus ja kaltevuus, ratsastajan tai kärryn paino, hyppyjen lukumäärä jne. Tavallisesti valmennuksen määrä vaihtelee viikon sisällä lepopäivistä (ehkä yksi tai kaksi päivää viikossa) intensiivisempiin harjoituskertoihin tai kilpailuihin. Kun valmennettavalle hevoselle suunnitellaan ruokintaa, tulee tämän vuoksi huomioida keskimääräinen energiantarve useiden päivien tai viikon aikana.</p>
<p><strong>Miten rasitustaso määritellään</strong><br />Ravitsemuksellisin termein valmennuksen rasitustaso voidaan määritellä energiantarpeen nousuna ylläpitotasoon nähden (NRC 2007).</p>
<p>PC-Horsessa käytämme tätä laskentamallia ja olemme määrittäneet erilaiset rasitustasot energiantarpeen nousun suhteena ylläpitotarpeeseen</p>
<p>Kevyt valmennus: 1.25 x ylläpitotaso<br />Keskiraskas valmennus: 1.5 x ylläpitotaso<br />Raskas valmennus: 1.75 x ylläpitotaso<br />Erittäin raskas valmennus: 2.0 x ylläpitotaso</p>
<p>PC-Horsessa valmennuksen rasitustaso näytetään graafisesti. Voit klikata suoraan haluttua rasitustasoa tai liikuttaa rasitustason pylvästä (vihreä nuoli). Kun nostat rasitustasoa, muuttuu laskennallinen energiantarve vastaavasti (ylempi sininen nuoli) ja näet valitun rasitustason, mikä tässä esimerkissä on 1.36 kertainen ylläpitotasoon nähden, ollen kevyen ja keskiraskaan valmennustason välissä.</p>
<p><img src="images-joomla/stories/seasons/358%20trainingdia.png" alt="358 trainingdia" style="display: block; margin-left: auto; margin-right: auto;" /></p>
<p>Kun olet suunnitellut rehustuksen, josta hevonen saa 100 % laskennallisesta energiantarpeesta, ovat luvut “energiantarve” ja “annos tarjoaa” samoja tai lähellä toisiaan.</p>
<p><strong>Mistä tiedät hevosesi todellisen rasitustason?</strong><br />Jos mietit, mikä olisi hevosesi todellinen rasitustaso, voit tehdä seuraavasti:</p>
<p>Määrittele hevonen PC-Horseen. Valitse rasitustaso, mikä mielestäsi on sopivin. Arvioi tämän jälkeen mahdollisimman tarkasti hevosen elopaino ja päivittäin käytetty määrä (kg) kullekin rehulle. Lisää rehut ja määrät ohjelmaan (rehuanalyysi käytössä olevasta karkearehusta on hyvin hyödyllinen).</p>
<p>Jos hevonen on sopivassa kuntoluokassa eikä liho eikä laihdu, voidaan olettaa käytetyn rehumäärän olevan lähellä hevosen energiantarvetta. PC-Horsessa tämä näytetään ikkunassa ”Rasitustaso” otsikolla “annos tarjoaa“ (alempi sininen nuoli kuvassa). Siirrä tämän jälkeen rasitustasoa kuvaavaa pylvästä ylös tai alaspäin, kunnes energiantarvetta kuvaava luku (ylempi sininen nuoli) on mahdollisimman lähellä rehustuksen sisältämää lukuarvoa. Näin näet välittömästi hevosesi laskennallisen rasitustason ja voit tämän jälkeen muokata ruokintaa ja tasapainottaa muut ravintoaineet.</p>
<p><br /><em>This article was originally written by Dr. Day Austbø.</em><br /><em> Copyright: PC-Horse International - Norway 2013.</em><br /><em>Feel free to use and publish the material. Please indicate the source and author.</em></p>