<p>Keskikokoisen hevosen (450 kg) ohutsuoli on noin 20 metriä pitkä. Rakenteellisesti se jaetaan kolmeen osaan: <br /><br /><strong>Pohjukaissuoli (Duodenum) </strong>- ensimmäiset 1-1.5 metriä. Sekä sappi- että haimanesteet erittyvät pohjukaissuoleen pohjukaissuolen ja tyhjäsuolen liittymässä. <br /><strong>Tyhjäsuoli (Jejunum) </strong>- ohutsuolen keskiosa (&gt; 80% pituudesta). Tyhjäsuolen seinämässä on runsain määrin rauhasia, jotka erittävät entsyymejä ja puskuroivia aineita suoleen sisälle. Tyhjäsuolessa on suuri pinta-ala ravintoaineiden imeyttämistä varten ja se toimii ravintoaineiden (myös vitamiinien ja kivennäisaineiden) pääasiallisena imeytymispaikkana.<br /><strong>Sykkyräsuoli (Ileum)</strong> - ohutsuolen viimeiset 1-2 metriä. Sykkyräsuolen rakenne ja toiminta on samankaltainen kuin tyhjäsuolella.<br /><br />Hevosella ei ole sappirakkoa. Maksan tuottamaa sappinestettä erittyy tämän seurauksena jatkuvasti ohutsuoleen. Sappinesteen fosfolipidit ja suolat auttavat rasvan emulgoitumista ja ovat edellytys rasvan sulatukselle. Haima erittää bikarbonaattipitoista nestettä neutraloimaan mahalaukusta tulevaa hapanta rehusulaa. Saavuttuaan ohutsuoleen mahalaukun sisältö on neutraloitu muutaman metrin matkalla. Haima erittää myös entsyymejä, jotka pilkkovat valkuaisaineita (trypsiini), rasvaa (lipaasi) ja tärkkelystä (amylaasi). Haiman entsyymien pilkottua ravintoaineet jatkavat suolen seinämän erittämät entsyymit rehun sulatusta pienemmiksi komponenteiksi, jotka voivat imeytyä suolen pintasolujen läpi.<br /><br />Rehusula kulkee ohutsuolessa noin 20 cm minuutissa antaen ohutsuolelle noin 1.5 tuntia aikaa sulattaa ja imeyttää ravintoaineet. Sykkyräsuolen loppuun kertyy rehua ennenkuin se paineen kasvaessa puristuu paksusuoleen umpi- ja paksusuolen liittymäkohdassa. Sykkyräsuolen tyhjentyminen tapahtuu 3-6 kertaa tunnissa ja yhdellä kerralla suolen sisältöä siirtyy eteenpäin 0.2-1.5 litraa.<br /><br />Ruoansulatuskanavan eritys lisää rehusulan nestepitoisuutta kunnes se muistuttaa paksua keittoa, joka voi siirtyä läpi pitkän ja mutkaisen suolen. Sykkyräsuolen lopussa vesipitoisuus on noin 96% (4% kuiva-ainetta) karkearehuruokinnalla ja vaihtelee välillä 90-96% rehustuksilla, jotka sisältävät enemmän viljaa tai viljapitoisia väkirehuja.</p>