Du bør ikke endre de mengder beitegras som programmet foreslår, men i stedet endre beitets kvalitet (velg annet gras), rikelighet og daglig beitetid. Om du velger at programmet skal gi deg en optimert fôrplan, kommer opplysningene om beitet til å ligge fast, og bare andre fôrtyper inngår i optimeringen. Beregninger av fôropptak på beite er alltid usikre. Derfor er det helt nødvendig å følge med på hestenes hold og korrigere kraftfôrmengdene etter dette. Husk også at beitekvaliteten endrer seg utover sommeren, og etter hvert som hesten beiter ned graset. Du må derfor passe på å endre beskrivelsen av beitekvaliteten ut fra egen vurdering.