<p>Denne siden hjelper deg å tolke verdiene i tabellen for dine egne innlagte fôr i PC-Horse. Ved hjelp av fargekodene i fôret ditt får du ytterligere en måte å kvalitetskontrollere fôret som du gir hestene dine. Det finnes tre kolonner i fôrtabellen – Næringsemnets navn og innhold av dette, og enheten som innholdet blir oppgitt i.</p>
<p><strong>Fargemarkeringen på næringsemnets NAVN</strong></p>
<p>Når bakgrunnen er hvit markerer dette at næringsemnet enten er importert via datafil fra ditt analyselaboratorium eller fra Norgeslisten. Disse verdiene er faste og kan derfor ikke endres av deg.</p>
<p><img src="images-joomla/stories/47-images/47-feedcolor3.png" alt="47-feedcolor3" width="550" height="450" /></p>
<p>Når bakgrunnen i navnefeltet er grå kan du fritt endre tabellverdien. Det gjør du ved å dobbeltklikke på verdien – skrive inn din nye verdi – og siden flytte opp eller ned til en annen verdi i tabellen. Du kan endre flere ganger. Først når du avslutter og lagrer fôret blir endringen fast. Du kan senere selvfølgelig gå tilbake og gjøre endringer igjen på samme måte.</p>
<hr />
<p><br /><strong>Fargemarkeringen på tabellens VERDI</strong><br /><br />Grønt og Gult – Her gjelder prinsippet at om verdien er Grønn så er verdien lagt inn enten fra laboratoriets datafil eller fra et garantifôr i PC-Horse. Dersom verdien er gul så kommer verdien fra et anbefalt malfôr som du har akseptert eller valgte selv når du importerte datafilen.</p>
<p>Næringsemner som har hvit bakgrunn og grønn verdi er mest pålitelige. De kommer fra analyselaboratorium og med korrekt verdi for akkurat ditt grovfôr. Når det gjelder kraftfôr og tilskuddsfôr er på samme måte hvit bakgrunn og grønn verdi mest pålitelige da de er kvalitetssikret fra produsent.</p>
<p>Næringsemner med grå bakgrunn og gule verdier kommer fra de malfôrene som du eller PC-Horse har valgt ut og de kan endres. Verdiene i malfôrene hentes fra ulike fôrtabeller som oppgir verdier for typiske standardfôr. Disse verdiene vil ikke være eksakt korrekte for ditt fôr, men er et bedre alternativ enn å sette verdien til null.</p>
<p>MERK! En verdi på 0 med gult eller grønt merke betyr at mengden av dette<br />næringsstoffet er null (0) i fôret.</p>
<p><img src="images-joomla/stories/47-images/47-feedcolor1.png" alt="47-feedcolor1" width="550" height="450" /></p>
<hr />
<p><strong>Verdt å notere når det gjelder dine egne innlagte verdier!</strong></p>
<p><strong>RØDT</strong> – Når du har endret en verdi (og lagret fôret) så endres bakgrunnens farge til RØDT. Da vet du at denne verdien har du selv ansvaret for. Husk at der er fare for å gjøre feil. Kanskje legger du inn en verdi som på sekken er oppgitt i prosent (%). Denne verdien må ganges med 10 for at den skal bli lagt korrekt inn.<br />Kanskje du har et importert kraftfôr der proteinet er råprotein (crude protein) og ikke fordøyelig råprotein som er standard i Norge. Da må dette regnes om til korrekt enhet.</p>
<p>Samme gjelder når du velger å legge inn et eget fôr uten å bruke malfôr. Da åpnes et vindu med alle verdier i rødt og med verdien null (0). Dette er logisk da det er du som har tatt beslutningen å starte innlegging av et eget fôr uten verdier, dvs uten standardverdier fra et malfôr som er et fôr som er mest mulig likt det fôret du skal legge inn selv.<br /><br />Å bytte navn på fôret kan du gjøre selv i navnefeltet</p>
<p><img src="images-joomla/stories/47-images/47-feedcolor2.png" alt="47-feedcolor2" width="550" height="447" /></p>
<p>Den <strong>blå</strong> fargen er bare markeringsfarge som viser den verdien som er valgt.</p>