<p><img src="images-joomla/stories/seasons/vinterflock3.jpg" alt="vinterflock3" width="550" height="366" /><br /><em>Mange heste går ude på fold om dagen og får en væsentlig del af grovfoderet tildelt udenfor. Under sådanne forhold er det vanskeligt at vide hvor meget den enkelte hest æder.</em></p>
<p><strong>Konkurrence om foderet</strong></p>
<p>Mange faktorer påvirker hvor meget den enkelte heste æder. I en flok med heste vil der altid være et hierarki, hvor de dominerende heste vil sikre sig den bedste adgang til foderet og jage mindre dominante individer væk. Der er også individuelle forskelle i hestenes appetit. Derfor er det vigtigt at hestene har nok plads udenfor og tilstrækkeligt med ædepladser så der ikke opstår for mange konflikter mellem hestene.<br />Har hestene for lidt plads øges aggressionsniveauet væsentligt.<br />De vigtigste faktorer som påvirker rangordenen i en hesteflok er hestens alder og hvor længe hvert individ har været i flokken. Unge heste står altid lavere på rangordenen end voksne heste. Det er derfor vigtigt at have separate grupper for ungheste og en anden gruppe for voksne heste. Dette kan naturligvis bedst lade sig praktisere i det lidt større hestehold. Indenfor en flok ungheste, eller voksne heste, vil der være et hierarki som påvirker adgangen til foderet. Der kan være individer som har en meget aggressiv og dominant adfærd eller som har så lav rang at de ikke egner sig til at gå i flok med andre. Disse bør da udskilles fra flokken, men gerne sådan at de har øjenkontakt med de andre individer. Dette er med til at stimulere appetitten.<br />Det er derfor meget vigtigt at den som er ansvarlig for fodringen af hestene følger og observerer flokken. Dominante heste vil ofte blive for fede, mens dem lavere i hierarkiet kan tabe huld og blive tynde. Dette må vi korrigere for gennem den mængde foder hestene tildeles når de fodres individuelt indenfor på stald.</p>
<p><strong>Hvad siger litteraturen om foderoptagelsen?<br /></strong><br />Hvor meget kan vi så forvente at hestene totalt æder i løbet af et døgn. I den amerikanske Nutrient Requirements of Horses (NRC-2007), som er et vigtigt referencegrundlag i hestefodringen, er der refereret mange forsøg med måling af hestes foderoptagelse. Resultatene viser at både unge og voksne heste vil have et daglig foderoptag på mellem 2 kg og 3 kg tørt foder (tørstof) pr 100 kg kropsvægt. Den højeste foderoptagelse vil hestene have når de tildeles en blandet foderration med grovfoder af god kvalitet, plus kraftfoder. Hvis hestene kun får grovfoder vil den samlede foderoptagelse normalt blive noget lavere, men dette afhænger i stor grad af grovfoderets kvalitet. Grovfoder af god kvalitet vil vi kunne opretholde en høj samlet foderoptagelse.</p>
<p><strong>Hvad betyder dette i praksis?</strong></p>
<p>Den daglige optagelse af grovfoder varierer ud fra foderets kvalitet, hestens livsfase og appetit, og hestens plads i flokkens hierarki. Dette betyder at vi må observere hestene i en flok og korrigere fodringen på stald således at vi undgår at nogen individer bliver for fede, mens andre bliver for tynde.<br />God plads ude, og flere foderpladser, vil bidrage til at hver enkelt hest får mulighed for at æde tilstrækkeligt udenfor.</p>
<p><strong>Giv unghestene særlig opmærksomhed</strong></p>
<p>Ungheste har et højt energibehov pr kg kropsvægt. Det er derfor særlig vigtigt at grovfoderet til ungheste som går meget ude i flok er af god kvalitet og har et tilfredsstillende indhold af både energi og protein. Dette for at sikre en optimal tilvækst og udvikling. Når unghestene æder meget grovfoder af god kvalitet kan vi reducere mængden af kraftfoder.</p>
<hr />
<p><strong>Hvordan har Du gavn af PC-Horse i forbindelse med dette?</strong></p>
<p>PC-Horse er et af verdens mest kvalificerede hjælpemidler til fodringplanlægning for heste. Du kan følge og holde orden på hestene (race, køn, vægt, huld, alder, træningsintensitet, udegang, mm) og fodre dem med færdig foder –fra foderfirmaer samt kombinere disse med dine egne foderanalyser (eurofins analyser kan lægges ind direkte, dog ikke i DK endnu).</p>
<p>Behovet for hver hest beregnes individuelt og hvis du har en hest som afviger fra det normale i vægt eller aktivitet så kan du hurtigt korrigere denne hests foderplan for at få fodringen til at passe.</p>
<p style="margin-top: 0.1pt; margin-right: 0cm; margin-bottom: 0.1pt;"><em>This article was originally written by Dr. Day Austbø.</em><br /> <em>Copyright: PC-Horse International - Norway 2012.</em><br /> <em>Feel free to use and publish the material. Please indicate the source and author.</em></p>