<p><strong>Høy, og andre torre grovfôr</strong></p>
<p>Fôrlista i PC-Horse inneholder mange forskjellige grovfôr, De mest brukte er ulike typer høy. Høy er tørt fôr med ca 85% tørrstoff. Har du analyse av grovfôret kan dette legges inn i fôrlista som Eget grovfôr.</p>
<p>Mange er usikre på hvor mye ensilasje hesten skal få. Da har vi den enkle regelen at vi først bestemmer hvor mye høy hesten burde få (1,5 til 2 kg per 100 kg kroppsvekt).</p>
<p>Vi legger her vekt på at hesten skal få samme mengde tørrstoff enten vi gir høy eller ensilasje. Dette er viktig både av hensyn til hestens fordøyelse og trivsel. Hesten skal ha nok å tygge på og den skal føle seg mett.</p>
<p>Halm har tradisjonelt blitt brukt til hester både som strø i boksen og som fôr. Uansett hvordan vi bruker halmen er det viktig at den er av god kvalitet og uten mugg. Halm inneholder veldig lite næring, så vi må se på halmen mer som et miljøtiltak for hesten. Det vil si at de kan få relativt mye grovfôr uten å bli feite. Tilskudd av halm passer derfor godt til ponnnier og hobbyhester som har lett for å bli for feite.</p>