<p style="text-align: right;"><a href="index.php/nb/articles/topic-of-the-month/topics-topics/619-topics/topics-feedback/3880-poll-nb"><span style="color: #ff0000;"><strong>Vennligst kommentere denne artikkelen</strong></span></a></p>
<p><strong>Når en hest er for fet eller for tynn må vi endre hestens hold. Dersom hesten er frisk, har fått god tannpleie og har blitt behandlet mot innvollsparasitter i henhold til dyrlegens anbefaling, så vil hestens hold for en stor del være et resultat av dens fysiske aktivitet, produksjon (drektighet, melkeproduksjon, vekst) og inntaket av energi.</strong></p>
<p><img src="images-joomla/stories/seasons/Hennecke_fat_deposits.jpg" alt="Hennecke fat deposits" width="600" style="display: block; margin-left: auto; margin-right: auto;" /></p>
<p><strong>Holdpoeng</strong><br />For å beskrive holdet til en hest bruker vi et system der vi gir hesten holdpoeng. Skalaen går fra 1 til 9, der 1 er ekstremt tynn, 5 er moderat og 9 er ekstremt fet. Dersom du vil studere dette systemet mer i detalj kan du følge denne linken:<br /><br /><em><strong>https://en.wikipedia.org/wiki/Henneke_horse_body_condition_scoring_system</strong></em><br /><br />Dette systemet gir hesten holdpoeng ut fra avsetting av fett på ulike deler av kroppen. For de fleste hester vil holdpoeng mellom 4 og 6 være optimalt. For avlshopper derimot bør holdpoenget være litt høyere, mellom 6 og 7, da det er vist at dette er gunstig for fruktbarhet og melkeproduksjon.</p>
<p>I dag ser vi ikke så mange tynne hester. Fete hester er derimot et stadig økende problem og sykdommer som forfangenhet og insulin resistens (nedsatt insulinrespons) blir alt mer vanlig. I en nylig dansk studie av holdet til islandshester i Danmark (Jensen et al., 2016) ble det funnet at 6% av hestene hadde holdpoeng 3-4 (var tynne), mens hele 24% hadde holdpoeng fra 7-9 (var svært fete).</p>
<p><strong>Hvordan endre hestens hold</strong><br />Dersom vi vil at hesten skal gå opp i vekt eller gå ned i vekt (endre holdpoeng) må vi huske at dette tar tid. Endring i hestens holdpoeng kan vi oppnå ved å:<br /><br />1) Øke eller minske hestens fysiske aktivitet (treningen)<br />2) Øke eller minske energimengden i hestens rasjon<br />3) En kombinasjon av 1 og 2.<br /><br />Mange faktorer vil påvirke hvor mye energi som trengs for å gå opp i vekt eller hvor mye energien må reduseres for at hesten skal gå ned i vekt. En rettesnor kan være at ved å øke eller minske energimengden i rasjonen 15-20% i 120 dager vil det føre til en endring i holdet på ca 1 poeng (f.eks fra 4-5). Det er viktig å være klar over at å endre holdet til en hest (eller ponni) må gå gradvis og tar tid. Ellers kan for sterk overfôring eller underfôring føre til alvorlige sykdommer.</p>
<p>I PC-Horse kan du endre hestens beregnede energibehov ved å velge «Korreksjon av kroppsvekt» når du er i skjermen for å legge inn kroppsvekten (se bilde). Du ser da hvor mange prosent den beregnede energimengden er endret (tall i rødt). Denne funksjonen er aktiv for alle typer hester unntatt for unghester i vekst. Dersom det er behov for å endre holdet til en unghest kan dette gjøres ved å velge en høyere eller lavere forventet voksenvekt, velge ønsket oppdrettsintensitet Normal eller Høy, endre på treningen eller velge at unghesten er Aktiv hest (utegang).</p>
<p><img src="images-joomla/stories/seasons/47novarticle1.png" alt="47novarticle1" style="display: block; margin-left: auto; margin-right: auto;" /></p>
<p><img src="images-joomla/stories/seasons/47novarticle2.png" alt="47novarticle2" style="display: block; margin-left: auto; margin-right: auto;" /></p>
<p style="margin-top: 0.1pt; margin-right: 0cm; margin-bottom: 0.1pt; text-align: right;"><em><a href="index.php/nb/articles/topic-of-the-month/topics-topics/619-topics/topics-feedback/3880-poll-nb"><span style="color: #ff0000;"><strong>Vennligst kommentere denne artikkelen</strong></span></a></em></p>
<p style="margin-top: 0.1pt; margin-right: 0cm; margin-bottom: 0.1pt;"><em><br />This article was originally written by Dr. Day Austbø.</em><br /> <em>Copyright: PC-Horse International - Norway 2012.</em><br /> <em>Feel free to use and publish the material. Please indicate the source and author.</em></p>