<p>Eri kategorioissa olevien hevosten ravintoaineiden ja energian tarpeen laskemiseen on olemassa useita eri tapoja. Eroa ei ole ainoastaan vallalla olevassa hevosrodussa ja ilmastossa, vaan myös tapa ilmaista ravintoaineiden tarve vaihtelee huomattavasti. Tämä voi hämmentää hevosenomistajaa, joka yrittää laskea hevosensa energian, valkuaisen ja kivennäisten tarvetta, erityisesti hänen yrittäessä vertailla energian ja valkuaisen saannin kansainvälisiä suosituksia tilanteissa, joissa laskelmat pohjautuvat erilaisiin laskentatapohin. Eri laskentatavat voivat myös ilmaista samaa tarvetta eri tavoin ja eri yksiköissä. Esimerkiksi: energiantarve voidaan ilmaista <em>sulavana energiana</em>, <em>muuntokelpoisena</em> <em>energiana</em> tai <em>nettoenergiana</em> ja vielä hämmentävämmin energian yksikkönä voidaan käyttää <em>megakaloreita (MCal)</em>, <em>megajouleja (MJ)</em> tai <em>rehuyksiköitä</em>.</p>
<p>Energiantarvelaskelmien säännöt (yhtälöt) johdetaan laajamittaisista hevosilla ja muilla kotieläimillä tehdyistä sulavuuskokeista. Onneksi on mahdollista muuntaa sulavana, muuntokelpoisena tai nettoenergiana ilmaistut suositukset toiseen ilmaisutapaan ja laskea arvot uudelleen megakaloreista rehuyksiköiksi tai megajouleiksi.</p>
<p>PC-Horse ohjelma mahdollistaa valinnan kahden maailmanlaajuisesti käytetyimmän laskentatavan välillä valkuaisen ja energian tarvesuosituksiksi: <br /><br />1: "Eurooppalainen standardi" pohjautuu Ranskassa yli 20 vuotta sitten kehitettyyn energian ja valkuaisen suosituksiin. Näitä on myöhemmin tarkennettu hollantilaisten toimesta. Pohjoismaiset hevosravitsemuksen tutkijat suosittelevat tätä laskentatapaa käytettävän pohjoismaissa. "Eurooppalainen standardi" on oletusarvona euroopan maissa myytävissä PC-Horsen versioissa. Energian ja valkuaisen tarpeesta erillään PC-Horse käyttää kivennäisten ja vitamiinien suositusten laskentaan NRC:n standardia (katso alla).&nbsp;<br /><br />2: National Research Council (NRC 2007) suositukset on kehitetty USA:ssa ja näitä käytetään useissa maissa maailmanlaajuisesti. NRC ilmaisee valkuaisen tarpeen raakavalkuaisena.</p>
<p>Euroopan maissa olemme valinneet valkuaisen tarpeen ilmaisutavaksi sulavan raakavalkuaisen, mikä on biologisesti merkityksellisempi tapa kuin raakavalkuainen, sillä vain jälkimmäinen ottaa huomioon rehuannoksen typpipitoisuuden. PC-Horse toimitetaan lisenssinhaltijoille rehulistoilla, jotka vastaavat valittua energian ja valkuaisen laskentatapaa. Consultant -versiossa voit laskea ravintoainepitoisuudet näiden kahden laskentatavan välillä. Kun tuot rehuja PC-Horseen on olennaista tarkistaa, että rehuanalyysi ja suositukset on ilmaistu samoissa yksiköissä.</p>
<p>Lisätietoja PC-Horsen käyttämistä yksiköistä saat ohjelman "määritykset" sivulta.</p>
<p><strong>&nbsp;</strong></p>